Perito Moreno liustik

Perito Moreno liustik (hispaania keeles Glaciar Perito Moreno) on liustik Argentina lõunaosas Santa Cruzi provintsis Tšiili piiri lähedal. Liustikku ümbritseb Los Glaciarese rahvuspark, mis kuulub 1981. aastast UNESCO maailmapärandi nimistusse. Perito Moreno liustik on üks Patagoonia populaarsemaid vaatamisväärsusi.

Perito Moreno liustik asub 78 km kaugusel El Calafatest läänes. Ta on üks 48 liustikust, mis toitub 2100 meetri kõrgusel Andides paiknevast Lõuna-Patagoonia jääväljast. Jääväli on maailmas suuruselt kolmas mageveereserv.

Liustik sai nime Argentina maadeuurija Francisco Moreno järgi. Moreno oli üks esimesi, kes 19. sajandil piirkonda uurima asus ja muu hulgas aitas lahendada piiritüli Tšiiliga. Esialgu kandis liustik nime Bismarcki liustik. Aastal 1899 liustikku esimesena kirjeldanud saksa geoloog Rudolph Hauthal andis selle nime aasta varem surnud Otto von Bismarcki auks.

Liustik saab alguse kontinentaalsel veelahkmel, kus jäälahkme keskmine kõrgus merepinnast on 2200 meetrit, selle kõrgeim punkt on 2950 meetri kõrgune Cerro Pietrobelli. Liustik laskub umbes 30 km ida suunas ja jõuab Argentino järveni, mille kõrgus merepinnast on 180 meetrit. Aastal 1999 tehtud satelliidipiltide järgi mõõdeti liustiku pindalaks 254 km².

Perito Moreno liustiku serv on 5 km laiune ja selle keskmine kõrgus on 74 meetrit üle Argentino järve veepinna. Jää keskmine paksus on 170 meetrit. Liustik liigub umbes kaks meetrit päevas. Liustiku voolukiirus liustiku keskosas on kohati kuni 2,5 meetrit päevas ja ääreosas võib jääda alla 0,5 meetri päevas. Jää liikumise kiirust mõjutab nii lumerohkus mägedes kui ka näiteks aastaaeg või isegi kellaaeg. Kõige kiirem paistab vool olevat hiliskevadel-varasuvel. Vool on kirdesuunaline.


Tamir Rice

Tamir Rice oli 12-aastane mustanahaline USA poiss, keda politseinik 22. novembril 2014 Ohios Clevelandis rinda tulistas. Rice suri 23. novembril.


Užventise mõis

Užventise mõis (leedu Užvenčio dvaras) on endine mõis Leedus Kelmė rajoonis Užventise linnas.

Mõisa on esimest korda mainitud aastal 1527, toona oli see riigimõis. Mõis on kuulunud Andrius Tujinlaitisele, Kasparas Bilevičiusele, Gorskitele, Simonas Vainiusele, Matas Vainiusele, Elžbieta Vainienėle, Antanas Gadonasele. Aastal 1820 said mõisa omanikuks Drucki-Lubeckid.

Aastail 1887–1898 rentisid mõisa Leedu kirjaniku Šatrijos Ragana vanemad. Sealset olustikku on ta hiljem kirjeldanud oma aastal 1922 ilmunud raamatus "Vana mõis".

Aastail 1912–1942 kuulus mõis Leedu poliitikule, iseseisvusdeklaratsioonile alla kirjutanud Jonas Smilgevičiusele. Tema rajas mõisa telliselöövi ja vesiveski, mille ruumides asus ka viinavabrik.

Peahoone on tagasihoidlik kahe sissepääsuga puidust hoone. Lisaks vesiveskile ja peahoonele on säilinud veel mõisa ait, kus asub koduloomuuseum, küün, sigala, lehmalaut, teenijate maja koos selle juurde kuuluva laudaga, piimaköök, kelder, sepikoda, veski ametiruumid, linnaseladu. Ka on säilinud mõisa juures asuv park.


Soodla kivisild

Soodla sild ehk Soodla kivisild on maanteesild Jägala–Käravete maanteel üle Jägala jõe.

Soodla sild, arhitektuuriliselt ja ehitustehniliselt silmapaistev ehitis, asub Harjumaal Anija vallas. Kolmesildeline kivist võlvsild ehitati 1876. aastal Friedrich Modi projekti järgi Eestimaa rüütelkonna kulul Piibe maanteele üle Jägala jõe. Silla võlvavad on 8,5 m laiad. Silla muudab ainulaadseks asjaolu, et see on üks väheseid üleni raudkivivoodriga võlvsildu.


Albaania muusika

Albaania muusika on Albaanias ja albaanlaste loodud muusika.

Albaania rahvamuusika erineb regiooniti, kõige silmapaistvamad on geegide (põhjas) ja toskide (lõunas) traditsioonilise muusika stiilierinevused. Geegide muusikat kirjeldatakse jõulise ja kangelaslikuna, toskide oma rahuliku, õrna ja kaunina. Mõlemat stiili iseloomustab taktimõõtude 3/8, 5/8 ja 10/8 kasutamine. Albaania muusika on saanud tugevaid mõjutusi Kagu-Euroopa kultuuridelt, eriti Osmanite riigilt, mille võimu all Albaania üle viie sajandi oli, kuid need mõjud on väiksemad maapiirkondades ja eraldatud paikades. Albaania rahvalaulude seas on eepilisi kangelaslaule, meloodilisi hällilaule, armastuslaule, töölaule jm. Olulised on tähtpäevadega seotud laulud, nt püha Laatsaruse päeva puhul, mis märgib kevade algust. Hällilaulud ja itkud on tähtsad naiste laulud.

Põhja-Albaania geegid on tuntud oma laia valiku eepiliste laulude poolest. Paljud neist räägivad Skanderbegist, kes oli 15. sajandi vabadusvõitleja ja Albaania rahvuskangelane. Need laulud kannavad suulises vormis edasi rahva ajalugu, moraalinorme ja sotsiaalseid väärtusi. Kangelaslaule saadetakse ühekeelsel poogenpillil lahutal. Lahutat mängitakse tänapäeval veel ainult mõnedes Põhja-Albaania mägipiirkondades, veidi lõuna pool on rohkem levinud kahekeelne çifteli, mille ühel keelel mängitakse meloodiat ja teine kõlab burdoonina kaasa. Eepiliste kangelaslaulude ja ballaadide (ning pillisaate) esitajaks on traditsiooniliselt olnud mehed, kuid naiste osakaal on aja jooksul suurenenud. Laulud, mida laulavad lambakarjused, on melanhoolsed ja mõtlikud. Karjused mängivad ka lihtsaid puupuhkpille, näiteks klarnetisarnast zumarët.

Lõuna-Albaania traditsiooniline muusika on pehmem ja õrnem. Laulud on polüfoonilise loomuga ja sarnanevad Kreeka muusikaga. Vlorë piirkonnas on levinud tähelepanuväärne neljahäälne laulustiil. Lauludes on emotsionaalne pinge ja samal ajal range rituaalne vorm. Üks laululiike on ka matuseitkud, mida esitavad koor ja üks või kaks solisti. Esile kerkivad ka armastuslaulud, milles on vaba rütm, heakõlalised kooskõlad, kaunistused ja melismid. Toskidel on levinud ansamblid, kuhu kuuluvad viiulid, klarnetid, lahutad ja defid (tamburiin).

Üks tähtsamaid rahvamuusikasündmusi on iga viie aasta järel Gjirokastëris toimuv folkloorifestival.

1920. aastatest on loodud ka Albaania iseloomulikku süvamuusikat.


Eesti Jäähokiliit

Eesti Jäähokiliit on Eesti jäähoki alaliit.

Liit koordineerib jäähokiga seotud tegevust Eestis.

Liitu kuulub 10. mai 2018 seisuga 16 klubi.


Portugali president

Portugali Vabariigi president (portugali keeles Presidente da República Portuguesa) on Portugali riigipea.

Vastavalt 1976. aasta põhiseadusele on presidendi ülesanne riikliku iseseisvuse, riigi ühtsuse ja demokraatlike institutsioonide toimimise garanteerimine. Samuti on president Portugali relvajõudude ülemjuhataja. President on üks neljast riiklikust põhiinstitutsioonist, mida puudutavad küsimused on sätestatud ülima täpsusega põhiseaduses ja mille toimimiseks ei ole seetõttu vaja eraldi seadusi.

Kuna Portugal on poolpresidentaalne riik, on presidendil küllaltki laialdased volitused, kuid neile on kehtestatud selged põhiseaduslikud piirangud ja praktikas on presidendid oma võimutäiust harva kasutanud.

Alates 9. märtsist 2016 on Portugali president Marcelo Rebelo de Sousa. Varasemad Portugali presidendid on ära toodud artiklis Portugali riigipeade loend.


Balti meistrivõistlused males

Balti meistrivõistlused males on aastast 1931 toimuvad Baltimaade meistrivõistlused males.

Enne I maailmasõda peeti võistlust Balti malekongress (inglise Baltic Chess Congress).


Eesti naiste jäähokikoondis

Eesti naiste jäähokikoondis on Eestit naiste jäähokis esindav rahvuskoondis. Koondis kuulub Eesti Jäähoki Liitu.


Ivan Babikov

Ivan Babikov (sündinud 4. juulil 1980 Sõktõvkaris) on Venemaal sündinud Kanada endine murdmaasuusataja.

Ta võistles alates 2002. aastast. Ta kasvas Venemaal, kuid asus Kanadasse elama, sai kodakondsuse ning asus Kanadat esindades võistlema.


Tamara Sõrmus

Tamara Sõrmus (aastani 1953 Tamara Sander; 29. november 1926 Tartu – 28. märts 2018 Tartu) oli eesti baleriin ja matemaatik.

Ta oli aastatel 1945–1951 Vanemuise teatri baleriin.

Ta lõpetas 1954. aastal Tartu Riikliku Ülikooli matemaatika-loodusteaduskonna matemaatikuna. 1963. aastal kaitses ta füüsika-matemaatikakandidaadi väitekirja (juhendaja professor Gunnar Kangro).

Aastatel 1955–1975 töötas ta õppejõuna (aastast 1968 dotsendina) Tartu Riikliku Ülikooli matemaatilise analüüsi kateedris. Aastatel 1975–1995 töötas ta õppejõuna (dotsendina) Tallinna Pedagoogilises Instituudis, hiljem Tallinna Pedagoogikaülikoolis.

Tal on uurimusi hajuvate ridade teooria alalt, ta on üldistanud selle teooria tulemusi Banachi ruumide jadadele ja operaatormaatriksitega summeerimismenetlustele. Ta koostas mitu kõrgkooliõpikut.


Eesti U18 jäähokikoondis

Eesti U18 jäähokikoondis on Eestit kuni 18-aastaste jäähokis esindav rahvuskoondis. Koondis kuulub Eesti Jäähoki Liitu.


Eesti U20 jäähokikoondis

Eesti U20 jäähokikoondis on Eestit noorte (juunioride) jäähokis esindav rahvuskoondis. Koondis kuulub Eesti Jäähoki Liitu.


Vili Kazasjan

Vili Kazasjan (õieti Edmond Aram Kazasjan, bulgaaria keeles Едмонд Арам Казасян; 8. detsember 1934 Sofia – 12. juuli 2008 Sofia) oli bulgaaria helilooja, dirigent ja džässpianist.

Ta oli armeenia päritolu. 1957. aastal lõpetas ta Sofias tehnikumi. 1950. aastatel hakkas esinema muusikuna.

Tema tütar on laulja Hilda Kazasjan.


Miloslav Stingl

Miloslav Stingl (19. detsember 1930 Bílina – 11. mai 2020 Praha) oli tšehhi maailmarändur, reisikirjanik ja etnograaf, kes on rahvusvaheliselt tuntud paljusid maailma põlisrahvaste kultuure käsitlevate teoste poolest, mis osaliselt põhinevad autori enda vahetul kogemusel. Mitmed Stingli raamatud on tõlgitud eesti keelde.


Fototöötlus

Fototöötlus on protsess, mille käigus muudetakse varem tehtud fotosid. Digifotograafias kasutatakse selleks fototöötlusprogramme.


Eesti käsipallikoondis

Eesti käsipallikoondis on Eestit käsipallis esindav rahvuskoondis. Koondis kuulub Eesti Käsipalliliitu.

Koondis on mänge pidanud alates 1995. aastast, kuid tiitlivõistluste finaalturniiridele ei ole kunagi jõudnud.


Orienteerumise maailmameistrivõistlused

Orienteerumise maailmameistrivõistlused (inglise The World Orienteering Championships) on maailmameistrivõistlused orienteerumisjooksus. Võistlusi on peetud alates 1966. aastast. Kuni 2003. aastani toimusid need iga kahe aasta tagant (v.a 1978 ja 1979) ja aastast 2003 toimuvad need igal aastal.

2017. aasta orienteerumise maailmameistrivõistlused toimusid Eestis.


Erki Savisaar

Erki Savisaar (sündinud 16. juunil 1978 Vastse-Kuustes) on Eesti poliitik, ettevõtja ja IT-spetsialist, XIII ja XIV Riigikogu liige ning alates 2. novembrist 2023 Vinni vallavanem, 18. novembrist 2021 kuni 3. juunini 2022 oli ta Eesti keskkonnaminister.


Beržėnai

Beržėnai (ka Beržėnai I) on küla Leedus Kelmė rajoonis Užventise vallas. Küla asub Venta jõe kaldal.

Esimest korda mainiti XV sajandil. XVII sajandil rajati sinna Beržėnai mõis. Nõukogude ajal asus seal kohaliku kolhoosi keskasula.


Beržėnai mõis

Beržėnai mõis (leedu Beržėnų dvaras) on endine mõis Leedus Kelmė rajoonis Užventise vallas Beržėnais.

Mõis rajati XVII sajandil, selle esimesed omanikud olid Szemetid. Aastal 1636 läks see Korffide, XVIII sajandi teisel poolel aga Gorskite valdusse. XIX sajandi alguses läks mõis Czapskite valdusse. Aastal 1926 tükeldati suurem osa mõisa valdustest talukruntideks, Czapskitele jäi vaid 80 hektarit maad.

Uusgooti stiilis peahoone valmis aastal 1840, seda rekonstrueeriti aastail 1885–1887. Ümberehitustööde projekti autor oli saksa arhitekt Karl Lorentz. Tänapäeval on hoone restaureeritud ja asub eravalduses.

Lisaks peahoonele on säilinud veel vahimajake ja teenijate maja, ait, sigala, kaks lauta, õllevabrik, pesuköök ja kabel. Ka on säilinud mõisa juures asuv park.


Billie Jean King Cup

Fed Cupi karikavõistlused ehk Fed Cup (aastani 1995 Federation Cup) on iga-aastane riikide naiskondade võistkondlik võistlus tennises.

Seda korraldab Rahvusvaheline Tenniseföderatsioon.

Võistlused said alguse 1963. aastal, et tähistada 50. Rahvusvahelise Tenniseföderatsiooni aastapäeva.


Meistriliiga (jäähoki)

Meistriliiga (Coolbet Hokiliiga) on Eesti jäähoki kõrgeim liiga.

Meistriliigas hakati mängima 1991. aastal, ehkki Eesti meistrivõistlusi jäähokis on korraldatud 1934. aastast.


Portugali presidendivalimised

Portugali presidendivalimised on Portugalis vastavalt põhiseadusele ja valimisseadusele korraldatavad valimised, millega valitakse Portugali riigipea ehk president.

Viimased presidendivalimised toimusid Portugalis 24. jaanuaril 2016 ja siis valiti presidendiks Marcelo Rebelo de Sousa. Järgmised presidendivalimised Portugalis toimuvad jaanuaris 2021.


Doubs' departemangu haldusüksuste loend

Doubs' departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. Vallad Besançon ja Montbéliard on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast.


Põldohakas

Põldohakas (Cirsium arvense) on korvõieliste sugukonda ohaka perekonda kuuluv kaheaastane rohttaim.

Põldohakas kasvab niiskematel niitudel ja puisniitudel, metsasihtidel ja -servadel ning veekogude kallastel.


Naftna Industrija Srbije

Naftna Industrija Srbije (Нафтна Индустрија Србије, lühend NIS) on Serbia nafta- ja gaasitootmisettevõte.

Ettevõtte peakorter asub Novi Sadis.

Ettevõtte suuremateks osanikeks on Gazprom Neft (56,15%) ja Serbia riik (29,87%).

2013. aastal töötas ettevõttes üle 7600 inimese. Samal aastal olid ettevõtte tulud 2,3 miljardit eurot, millega NIS oli Serbia ettevõtete seas esimene.


Korsika vabariik

Korsika vabariik oli iseseisev riik, mis eksisteeris Korsika saarel aastatel 1755–1769.

Novembris 1755 kuulutas Pasquale Paoli välja Korsika iseseisvuse. Korsika eraldus sellega Genova vabariigist.

Uue riigi alusdokumendiks sai Paoli koostatud Korsika põhiseadus, mis oli üldse esimene valgustusajastu põhimõtete järgi loodud itaaliakeelne põhiseadus. Muuhulgas nägi see ette üleüldise naiste valimisõiguse. Vabariigil oli olemas haldus- ja kohtusüsteem, samuti moodustati oma kaitsejõud.

Korsika vabariigile tegi lõpu mais 1769 saare okupeerinud Prantsusmaa armee.


Nürnbergi järelprotsessid

Nürnbergi järelprotsessid toimusid pärast Nürnbergi protsessi aastatel 1946–1949. Järelprotsessides peeti kohut sõjakurjategijate üle, kes Kolmanda Riigi valitsemise hierarhias olid madalamal astmel või kelle süüd hinnati esialgu väiksemaks kui Nürnbergi protsessil.


I Don't Care

"I Don't Care" on Briti laulja Cheryli esitatud ja kirjutatud (kaasautor) laul, mis anti välja singli ja muusikavideona.


Eesti Jalgratturite Liit

Eesti Jalgratturite Liit (lühend EJL) on Eesti jalgrattaspordi alaliit.

Liit koordineerib jalgrattaspordiga seotud tegevust Eestis.

EJL on liitude Union Cycliste Internationale (UCI) ja Union Européenne de Cyclisme (UEC) liige.

Eesti Jalgratturite Liidu peasekretär on Urmas Karlson ja president Raivo Rand.


Eure'i departemangu haldusüksuste loend

Eure'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. Vallad Bernay, Évreux, Louviers ja Vernon on jagatud mitme kantoni vahel. Igasse kantonisse, mille vahel on vald jagatud, kuulub ka kindel territoriaalne osa vallast.


Planeetidegi vahel kehtib raskus

"Planeetidegi vahel kehtib raskus" on ansambli Sõpruse Puiestee 2011. aastal ilmunud album, millega tähistati 10 aasta möödumist ansambli tegevuse algusest. Albumil on 16 lugu, millest pooled on valik ansambli varasemast loomingust.


Seoane rästik

Seoane rästik (Vipera seoanei) on soomuseliste seltsi rästiklaste sugukonna rästiku perekonna maoliik.


Milano amfiteater

Milano amfiteater oli Vana-Rooma aegne Mediolanumi (tänapäeva Milano Itaalia põhjaosas) linnas asunud amfiteater.


Anastassija Gubanova

Anastassija Andrejevna Gubanova (vene keeles Анастасия Андреевна Губанова; sündinud 20. augustil 2000 Mednogorskis) on Venemaa iluuisutaja.

Oma partneri Aleksei Sintsoviga saavutas ta neljanda koha 2015. aasta juunioride iluuisutamise maailmameistrivõistlustel Tondiraba jäähallis.


Renata Oganesjan

Renata Oganesjan (ukraina keeles Рената Оганесян; sündinud 2. märtsil 2001 Dnepropetrovskis) on Ukraina iluuisutaja.

Oma partneri Mark Bardeiga osales ta 2015. aasta juunioride iluuisutamise maailmameistrivõistlustel Tondiraba jäähallis.


Mednogorsk

Mednogorsk (vene keeles Медногорск) on oblastilise alluvusega tööstuslinn Venemaal Orenburgi oblastis Kuvandõki rajoonis.

Aastal 1933 hakati ehitama vase-väävlikombinaati, selle ümber kujunes töölisasula. 8. aprillil 1939 anti Vene NFSV Ülemnõukogu Presiidiumi määrusega asulale linnaõigused, linna nimeks sai Mednogorsk.

Linna tähtsamateks tööstusettevõteteks on Mednogorski vase-väävlikombinaat ja Mednogorski elektrotehnikatehas Uralelektro.


Eesti Jahtklubide Liit

Eesti Jahtklubide Liit (lühend EJL) on Eesti purjespordiga ja huvimeresõiduga tegelev ühendus.

Eesti Jahtklubide Liit asutati 2. aprillil 1989 ja see on 1928. aastal asutatud Eesti Jahtklubide Liidu õigusjärglane.

Põhikirja järgi on ühenduse eesmärkide hulgas purjespordi ja huvimeresõidu arendamine Eestis ning purjespordi arendamise kaudu tipp-, võistlus- ja rahvaspordi tasemel sportlike eluviiside propageerimine.

Eesti Jahtklubide Liit ühendab Eesti jahtklubisid ja klassiliite.


Rally Estonia

Rally Estonia on Lõuna-Eestis toimuv autorallivõistlus. Tegu on suurima Baltimaades korraldatava rallivõistlusega. Ralli toimub Lõuna-Eesti kruusateedel, võistluskeskus on Tartus (varem on olnud Otepääl). 2020. aastal on kavas Rally Estonia WRC-sarja etapp.

Esimene Rally Estonia toimus 2010. aastal ning on sest peale toimunud igal aastal, välja arvatud 2017. aastal. Aastatel 2014–2016 oli ralli Euroopa autoralli meistrivõistluste etapp, 2019. aastal oli Rally Estonia Autoralli maailmameistrivõistluste (WRC) ametlik promotsiooniralli.

2020. aastal liitus Rally Estonia WRC-sarjaga, millega jätkati koroonapandeemia tõttu katkenud rallihooaega. Eestist sai 33. riik, kes on võõrustanud ralli MM-etappi, sealhulgas olles esimene Baltimaades.


Janis Rozentāls

Janis Rozentāls (18. märts (6. märts vkj) 1866 – 8. jaanuar 1917 (26. detsember 1916 vkj) Helsingi) oli läti maalikunstnik.

Janis Rozentāls alustas kunstiõpinguid Riias saksa kaubanduskoolis. 1888. aastast oli ta vabakuulaja Peterburi Kunstiakadeemias, seejärel jätkas õpinguid samas Vladimir Makovski käe all. Õpingute ajal tegutses koos teiste lätlastest üliõpilastega kunstiringis Rūķis (Kääbus). 1894. aastal valmis diplomitööna maal "Kirikust". Lõpueksami sooritas 1896. aastal.

Pärast õpinguid elas vaheldumisi Peterburis ja Lätis, reisis palju Euroopas. Aastast 1901 elas Riias, kus aastail 1905–1906 töötas kunstiõpetajana B. Blumi erakunstikoolis ja 1906–1910 Riia kunstikoolis.

Janis Rozentāls oli 1903. aastast abielus soome laulja Elli Forsselliga. Neil oli kolm last: Laila, Irja ja Miķelis. Majas aadressil Alberta iela 12, kus aastail 1904–1914 kunstnik perega elas, asub nüüd Jānis Rozentālsi ja Rūdolfs Blaumanise muuseum.

Rozentāls suri Soomes Helsingis, kuhu ta oli perega 1915. aastal elama asunud. 1920. aastal viidi ta põrm kodumaale ja maeti Riia metsakalmistule.

1936. aastal püstitati rahvuskunstimuuseumi ette Rozentālsi mälestusmärk (skulptor Burkards Dzenis). Tema mälestusmärk on ka Salduses.


Radmila Šekerinska

Radmila Šekerinska Jankovska (makedoonia keeles Радмила Шекеринска Јанковска; sündinud 10. juunil 1972 Skopjes) on Põhja-Makedoonia poliitik.

Ta oli novembrist 2006 kuni 2009. aasta maini Makedoonia Sotsiaaldemokraatliku Liidu liider. Ta oli Makedoonia peaministri kohusetäitja 12. maist 12. juunini 2004 ja sama aasta 3. novembrist 15. detsembrini.

Alates 1. juunist 2017 on ta Makedoonia kaitseminister.


Oleg Brõžak

Oleg Brõžak (ukraina Олег Брижак, 27. oktoober 1960 – 24. märts 2015) oli Kasahstanist pärit ukrainlasest Saksamaa ooperilaulja (bass-bariton).

Ta oli lõpetanud Karaganda muusikakooli bajaaniklassi ning Alma-Ata konservatooriumi soololaulu klassi.

Pärast õpinguid töötas ta 2 aastat lauluõpetajana.

1980. aastate lõpul oli ta Lvovi ja Tšeljabinski ooperiteatrite solist.

Seejärel töötas ta kuni 1991. aastani Peterburi Glinka-nimelise Kapelli solistina.

1991 kolis laulja Saksamaale ning oli kuni 1996. aastani Karlsruhe Riigiteatri solist.

1996 sai temast Saksa Rahvusooperi solist.

Ta gastroleeris paljudes riikides.

Brõžaki viimane esinemine toimus Barcelonas, kus ta esines Richard Wagneri ooperis "Ziegfrid".

Brõžak hukkus Germanwingsi lennuõnnetuses.


Neeme tee

Neeme tee on Lääne-Viru maakonnas Haljala vallas Karepal asuv tee. Neeme tee on Haljala valla avalik tee.

Neeme tee algab Karepa sadama teelt, kulgeb kagu suunas ja on ligikaudu 600 meetrit pikk. Tee ületab Karepa oja. Neeme teelt pääseb jala Karepa neemele.

Tee sai nime 28. aprillil 2009.


Rahvamaja tee

Rahvamaja tee on tee Lääne-Viru maakonnas Haljala vallas Karepal. Rahvamaja tee on Haljala valla avalik tee.

Rahvamaja tee algab Võle–Vainupea–Kunda maanteelt Karepa rahvamaja juurest, kulgeb edela suunas ja on ligikaudu 430 meetrit pikk.

Tee sai nime 28. aprillil 2009.


Karepa neem

Karepa neem on Soome lahte ulatuv neem Lääne-Viru maakonnas Haljala vallas Karepa külas.

Neeme geograafilised koordinaadid on .


Laikneeme tee

Laikneeme tee on tee Lääne-Viru maakonnas Haljala vallas Karepal. Laikneeme tee on Haljala valla avalik tee.

Laikneeme tee algab Võle–Vainupea–Kunda maanteelt ja kulgeb põhja–loodesuunaliselt paralleelselt Selja jõega jõesuu ja Karepa ranna suunas. Laikneeme tee on ligikaudu 510 meetrit pikk, sellest esimesed 50 meetrit asfaltbetoonkattega, edasi kruusakattega. Laikneeme tee ääres asub Kalame talumuuseum.

Tee sai nime 6. novembril 2009.


Karepa sadama tee

Karepa sadama tee on Lääne-Viru maakonnas Haljala vallas Karepal asuv tee. Karepa sadama tee on Vihula valla avalik tee.

Karepa sadama tee algab Võle–Vainupea–Kunda maanteelt Karepa rahvamaja juurest ja kulgeb kirde suunas Karepa sadamasse. Tee on ligikaudu 1,16 kilomeetrit pikk. Karepa sadama tee äärde jääb Kullo noortelaager.


Türineeme

Türineeme on Soome lahte ulatuv neem Lääne-Viru maakonnas Haljala vallas Karepa külas.

Neeme geograafilised koordinaadid on .

Neemel asuvad endise nõukogude piirivalve rajatised, neeme idaküljel asub Karepa sadam ja muul.

2013. aastal korraldas Eesti Arhitektide Liit Türineemel asuva Karepa piilkonnamaja kinnistu ja sadamahoone arhitektuurivõistluse, mis oli esimene Eesti Arhitektide Liidu korraldatud avalik arhitektuurivõistlus eramule. Võistluse võitis arhitektide Joel Kopli ja Koit Ojaliiva võistlustöö.


Karepa rahvamaja

Karepa rahvamaja on rahvamaja Lääne-Virumaa maakonnas Haljala vallas Karepa külas. Rahvamaja asub Võle–Vainupea–Kunda maantee ja Rahvamaja tee ristil.

Karepa rahvamaja ehitasid Karepa külaelanikud talgute korras 1938. aastal. Hoone oli varem Rutja supelhoone, mis võeti koost, toimetati Karepale ja pandi seal uuesti kokku.

Rahvamaja taastati 2003. aastal samuti talgute korras. Rahvamaja omanik ja haldaja on Karepa kandi elanikke ühendav Karepa Selts.

Karepa rahvamajas on eksponeeritud kunstnik Valli Lember-Bogatkina maal "Jumal ütles Noale". 2010. aastast kaunistab rahvamaja tekstiilidisainer Elna Kaasiku loodud gobelään lavapannoo "Kodurand".

Karepa rahvamaja juures on Valli Lember-Bogatkinale pühendatud pink.


Karepa algkool

Karepa algkool oli aastatel 1919–1962 Karepa külas tegutsenud algkool.

Karepa algkool asutati 1919. aastal Rutjal. Karepale koliti 1920. aastal. Kool oli algselt kolmeklassiline. 1930. aastatel muudeti algkool kuueklassiliseks, kuid Karepal asusid vaid I, III ja V klass. II, IV ja VI klass asusid Seljal.

1935. aasta jaanuaris peatati õppetöö koolis üheks nädalaks, et takistada leetrite kiiret levikut, kui pooled kooli õpilastest – arvuliselt 13 – olid juba haigestunud.

Karepa koolis on õppinud ajakirjanik Ott Kool ja kultuuritegelane Arno Kasemaa.

Karepa algkooli juhatajad on olnud Juliane Melanie Peterson-Sikk (1920–1934), Marta Tambik (1934), Leida Hein (1934–1937), Marge Kilkson-Paluri (1937), Ella Puusepp, Salme Tammin, Ärna Linnuste, Helga Esberg, Emilie Viira ja Elli Kasemaa (1947–1962).

Karepa algkooli tegevus lõpetati 1962. aastal.

Endises Karepa algkooli hoones asub nüüd Karepa raamatukogu. Kooli 80. aastapäeval 1999. aastal avati endise koolimaja seinal mälestustahvel.


Karepa sadam

Karepa sadam on sadam Lääne-Viru maakonnas Haljala vallas Karepa külas Türineeme poolsaare idakaldal.

Sadam on olnud kasutusel kalasadamana. Sadama rajatised on ehitatud kolhooside algaastatel ja praeguseks lagunenud. Nõukogu perioodil oli Karepal algul Gorki-nimelise kalurikolhoosi (1945–1976), hiljem Kirovi-nimelise kalurikolhoosi brigaadikeskus ja sadam.

Sadama juures on madal kivimuul. Nüüdisajal ei ole Karepa sadam kantud sadamaregistrisse.

2013. aastal kehtestas Vihula vallavolikogu Karepa sadama detailplaneeringu, mille järgi on kavandatud sadama väljaehitamine harrastuskalurite väikesadamaks S3. Planeeringu järgi rajatakse seisukai 16 paadile ja teeninduskai kolmele silduvale paadile.

2013. aastal korraldas Eesti Arhitektide Liit Türineemel asuva Karepa piilkonnamaja kinnistu ja sadamahoone arhitektuurivõistluse.


Teet Veispak

Teet Veispak (sündinud 25. septembril 1955) on eesti ajaloolane ja kultuuritegelane.

Ta lõpetas 1979. aastal Tartu Riikliku Ülikooli ajalooteaduskonna.


Piiritsoon

Piiritsoon on kindlaksmääratud maa-ala riigipiiri ääres, kus isikute liikumine ja lubatud tegevused on piirivalve eesmärkidel piiratud.


Karepa Selts

Karepa Selts on mittetulundusühing Karepa piirkonna kohaliku arengu edendamiseks.

Karepa Selts moodustati 2003. aastal varasema Karepa raamatukogu sõprade seltsi õigusjärglasena. Selts hõlmab üheksa küla – Toolse, Tidriku, Karepa, Rutja, Eisma, Andi, Kiva, Vainupea ja Pajuveski – elanikke.

Seltsil on umbes 60 liiget. Seltsil on viieliikmeline juhatus, juhatuse esimees on Jüri Sikkut.

2004. aastast kuulub Karepa Seltsile Karepa rahvamaja. Selts korraldab rahvamajas näitusi, etendusi, teatriõhtuid, pidusid.

Karepa Selts korraldab igal aastal Karepa kodukandipäevi. Seltsi koordineerimisel on koostatud Karepa piirkonna külade arengukava.

Karepa Selts on MTÜ Arenduskoda liige.


Rakvere Muuseum

Rakvere Muuseum oli muuseum Lääne-Viru maakonnas, mis tegutses aastatel 1927–2002.

Rakvere Muuseum asutati 1927. aastal, mil kinnitati Rakvere Muuseumi Seltsi põhikiri.

2002. aastal moodustati sihtasutus Virumaa Muuseumid, millega Rakvere Muuseum ja selle filiaalid liideti.


Kalle Köhler

Kalle Köhler (sündinud 3. veebruaril 1976) on Eesti sõjaväelane, endine Kaitseliidu Tartu maleva pealik.


Silmuköök

Silmuköök on silmude küpsetamiseks kasutatav ahjuga hoone.

Ainus Eestis teadaolev säilinud silmuköök asub Karepal Kalame talumuuseumis Selja jõe ääres endises kalamehe talus. Kalame talu silmuköök on kantud ehitismälestisena kultuurimälestiste riiklikku registrisse.

Kalame talu silmuköök on õhukestest tahutud paekividest laotud, laastudega kaetud viilkatusega hoone. Silmuköögis on lahtise koldega ahi, kus saab raudrestil silmusid röstida. Usutavasti kasutasid silmukööki varem ka teised piirkonna kalamehed.


Eesti Ragbi Liit

Eesti Ragbi Liit (inglise keeles Estonian Rugby Union, lühend ERU) on Eesti ragbi alaliit.

Liit koordineerib ragbiga seotud tegevust Eestis.

ERU asutati oktoobris 2007.


Rain Kurg

Rain Kurg (sündinud 17. detsembril 1980 Paides) on eesti ragbimängija ja sporditegelane.

Ragbit hakkas ta mängima 2005. aastal.

Ta võitis 2008. aastal võistkonnaga Tallinna RFC Eesti meistrivõistlused ja 2009. aastal sai võistkonnaga Paide RFC meistrivõistlustel hõbeda.

Ta on Tallinna RFC asutajaid. Ta on 2007. aastal asutatud Eesti Ragbiliidu asutajaid.


Tallinna Kalev RFC

Tallinna Kalev RFC (varem Tallinn Sharks RFC) on Tallinnas asuv Eesti ragbiklubi.

Klubi asutati 2006 nime all Tallinn Sharks RFC. 2013 sai klubi nimeks Tallinna Kalev RFC.


Tartu Rugby Klubi Lelo

Tartu Rugby Klubi "Lelo" on Tartus asuv Eesti ragbiklubi. Klubi nimi "Lelo" viitab klubi Gruusia päritolule. Klubi treener on grusiin Zaza Dzidzadze.

Klubi asutati 2008.


Elna Kaasik

Elna Kaasik (sündinud 16. novembril 1957) on eesti tekstiilikunstnik.

1983. aastal lõpetas Eesti Riikliku Kunstiinstituudi tekstiili eriala.

1993. aastast töötanud Eesti Kunstiakadeemia õppejõuna, olnud Viru VIll OÜ juhataja ja Elnadisain OÜ disainer.

Loonud vaipu ja interjööritekstiilidena kasutatavaid kootud maalilisi kangaid.

Eesti Tekstiilikunstnike Liidu ja Eesti Disainerite Liidu liige.

Eesti-Jaapani Assotsiatsiooni juhatuse liige (varem direktor ja asepresident).


Eesti Sulgpalliliit

Eesti Sulgpalliliit (ka Eesti Sulgpalliföderatsioon) on Eesti sulgpalli alaliit.

Liit koordineerib sulgpalliga seotud tegevust Eestis.

Liidu ajalugu ulatub aastasse 1964, kui asutati Eesti NSV Sulgpalliföderatsioon, mis 25. oktoobril 1989 reorganiseeriti Eesti Sulgpalliföderatsiooniks.

Liit kuulub aastast 1992 nii Rahvusvahelisse Sulgpalliföderatsiooni (IBF) kui ka Euroopa Sulgpalli Liitu (EBU).


Meistriliiga (saalihoki)

Meistriliiga Eesti klubisaalihoki kõrgeim liiga, mis kannab aastast 2019 nime PAF Saalihoki liiga.

Aastast 1995 korraldab liigamänge Eesti Saalihoki Liit. Meistriliiga mänge peetakse aastast 1995.


Mediolanumi lahing

Mediolanumi lahing leidis aset aastal 259 germaanlastest alemannide ja keiser Gallienuse juhatuse all võidelnud Rooma leegionite vahel.


Samuel Golomb

Samuel Golomb (sündinud 17. jaanuaril 1957) on Eesti haridus- ja kultuuritegelane, ajakirjanik ja toimetaja.

Golomb lõpetas 1973. aastal Rakvere 2. Keskkooli, 1981. aastal Moskva Riikliku Kultuuriinstituudi kultuuri- ja haridustöö korraldamise erialal.

Ta on töötanud Rakvere teatris lavatöölisena ja abikoosseisu näitlejana, Tapa Raudteelaste Kultuurimajas kunstilise juhina ning Vinni Näidissovhoostehnikumis klubi juhatajana. Samuti on ta olnud Rakvere kutsekeskkooli, Rakvere õhtukeskkooli ja Aaspere Põhikooli õpetaja ning Aaspere Põhikooli direktor.

2009. aasta sügisel oli ta lühikest aega Tallinna Juudi kooli direktor.

Golomb on vabakutseline ajakirjanik, meelelahutusürituste korraldaja, tseremooniate läbiviija, reklaamikonsultant ning päeva- ja õhtujuht. Ta on olnud valla- ja linnalehtede toimetaja Tapal, Tartus, Kiviõlis, Kundas, Lüganusel ja Mäetagusel ning tõlgib eesti-vene/vene-eesti tõlkesuunal.


Presidendiloss (Helsingi)

Presidendiloss on Soome Vabariigi presidendi residents Helsingis Kruununhaka linnaosas Kauppatori servas. Igal aastal 6. detsembril leiab presidendilossis aset pidulik iseseisvuspäeva vastuvõtt, mis on suurim sündmus lossis kogu aasta jooksul.


Eesti naiste võrkpallikoondis

Eesti naiste võrkpallikoondis on Eesti naiste esindusvõistkond võrkpallis. Koondise liikmed valib välja peatreener ning seda haldab Eesti Võrkpalli Liit.

Naiste võrkpallikoondis alustas tegevust aastal 2003 ning tegutses aastani 2008, misjärel tekkis koondise tegevuses nelja-aastane seisak. Koondis jätkas tegevust 2012. aastal, mil treeneriameti võttis üle Peeter Vahtra.

2019. aastal jõuti esimest korda Euroopa meistrivõistlustele.

2024. aastal sai Eesti võrkpallinaiskonna uueks peatreeneriks endine abitreener Andres Toobal.


Germanwings

Germanwings GmbH oli Saksamaa odavlennufirma, mille peakorter asus Kölnis. Ettevõtte omanik oli Lufthansa. Peamised sõlmlennujaamad asusid Kölni-Bonni, Stuttgardi, Hamburgi, Berliini Tegeli, Düsseldorfi, Hannoveri ja Dortmundi lennujaamades.

Oktoobris 2015 alustati lennufirma liitmist Eurowingsiga, mis lõpetatakse 2016. aasta jooksul.


Laibach

Laibach on Sloveenia ansambel, mis viljeleb industriaal-, uusklassitsistlikku, avangard- ja eksperimentaalset muusikat. Ansambel asutati 1. juunil 1980 Trbovljes, toonases Jugoslaavia SFV-s. Ansambli nimi on ühtlasi Sloveenia pealinna Ljubljana ajalooline saksakeelne nimi.

Algusest peale on Laibach oma tegevuses arendanud Gesamtkunstwerk'i (tervikliku kunsti) kontseptsiooni. See tähendab, et lisaks muusikale on Laibachi tegevuses olulisel kohal popkultuuri erinevad vormid ja kujutav kunst. Laibach on provokatiivse stiiliga, rõhutatult militaristlik ning kasutab propagandistlikke ja totalitaarseid elemente.

Laibachi loomingus on olulisel kohal kaverid ja töötlused varasemate muusikute teostest, teiste hulgas on kasutatud näiteks Queeni, The Rolling Stonesi ja The Beatlesi loomingut.

Laibachi stiil on pälvinud ka teoreetikute, teiste seas Slavoj Žižeki tähelepanu, kes on Laibachi fenomeni analüüsinud.


Agri Decumates

Agri Decumates ehk Decumates Agri oli piirkond Rooma keisririigi Germania Superior ("Ülem-Germaania") ja Raetia provintside territooriumil. Piirkond hõlmas tänapäeva Saksamaa edelaosas Reini, Maini ja Doonau jõe vahel olevaid alasid, kattes Schwarzwaldi ja Juura mägede Švaabi ja Frangi osi; selle territooriumile jäid tänapäevased Frankfurt, Stuttgart, Freiburg im Breisgau ja Weißenburg in Bayern. Ainus antiikaegne viide nimele Agri Decumates pärineb Tacituse teosest "Germania" (peatükk 29). Ent hilisem geograaf Klaudios Ptolemaios mainib selles piirkonnas asunud "helveetide kõrbe".

Nimeosa "Decumates" tähendus on ajas kaduma läinud ja selle üle vaieldakse. Inglise klassitsisti Michael Granti järgi viitab sõna tõenäoliselt mõnele iidsele keldi terminile, mis näitab ala poliitilist jaotumist "kümneks kantoniks". Teise teooria järgi viitab see sellele, et selle piirkonna elanikud pidid kümnist maksma.

Tacituse järgi elas piirkonnas algselt keldi hõim helveedid, kuid peagi saabusid sinna germaanlastest ja gallidest uusasukad. Tacitus kirjutab, et: "Ma ei peaks arvama germaani hõimude hulka kümnisemaade [agri decimates] harijaid, kuigi nad on asustanud Reini ja Doonau kaugema külje. Hoolimatud seiklejad Galliast, julgustatud oma ihade poolt, hõivasid selle vaidlusaluse omandiõigusega maa. Pärast mõne aja möödumist, kui meie piir oli edasi liikunud ja meie sõjalised positsioonid edasi lükatud, vaadeldi seda kui meie impeeriumi kaugelasuvat nurka ja osa Rooma provintsist."

Aastatel 69–96 valitsenud Flaviuse dünastia keisrite ja hilisemate valitsejate ajal saavutasid roomlased regiooni üle kontrolli ja asustasid selle. Nad rajasid teedevõrgustiku, mis aitas ka sõjaväel kergemini liikuda, ja parandasid kaitset sissetungivate hõimude vastu (viimased kasutasid piirkonda edasi Rooma Gallia provintsidesse tungimiseks). Piirikindlustused (Limes) ehitati liinile Rheinbrohl-Arnsburg-Inheiden-Schierenhof-Gunzenhausen-Pförring (Limes Germanicus).

Suuremad Rooma kolooniad olid Sumolecenna (Rottenburg am Neckar), Civitas Aurelia Aquensis (Baden-Baden), Lopodunum (Ladenburg) ja Arae Flaviae (Rottweil).

Agri Decumates oli roomlaste kontrolli all kuni 3. sajandi keskpaigani, mil keiser Gallienus sealsed alad aastatel 259–260 evakueeris. Seda tehti enne kui alemannide riiki tungisid ja enne seda kui suurem osa Lääne-Rooma riigist "usurpaatori ja valitseja" (endise Gallia väejuhi) Postumus juhtimise all keisririigist lahku lõi.

Piirkond võis olla lühikest aega keiser Aurelianuse (valitses aastatel 270–275) kontrolli all ajal, mil 3. sajandi lõpus Rooma keisririigi tähtsus "sõjaväeliste" keisrite ajal taas tõusis. Isegi kui see oli nii, oli Rooma võimu taaskehtestamine vaid põgus. Pärast keiser Probuse surma aastal 282 loobuti lõpuks sellest piirkonnast ja alemannid võtsid selle enda kontrolli alla. Sellest ajast alates on piirkonda asustanud germaani rahvad. Kuid Rooma asulaid ei hüljatud kohe ja Rooma elustiil kestis neil aladel veel ka 5. sajandil; nagu toimis Rooma eluviis ka naabruses asunud Gallias kaua pärast Lääne-Rooma keisririigi kokkuvarisemist.


Ludvik Aškenazy

Ludvik Aškenazy (24. veebruar 1921 Český Těšín – 18. märts 1986 Bolzano) oli tšehhi kirjanik ja ajakirjanik.

Ta sündis aastal 1921 Český Těšínis (asub praeguse haldusjaotuse järgi Morava-Sileesia maakonnas Tšehhis) tšehhi-juudi segaperekonnas. Ta õppis lühikest aega Lvivi ülikoolis slaavi filoloogiat. Aastal 1939, pärast Lääne-Ukraina ühendamist Nõukogude Liiduga, deporteeriti ta Kasahstani. Teisest maailmasõjast võttis ta osa 1. Tšehhoslovakkia armeekorpuses (juhiks Ludvík Svoboda).


Bigbank Tartu

Bigbank Tartu (ka Tartu Pere Leib, Pere Leib Tartu) on Tartus asuv Eesti võrkpalliklubi. Klubi haldab MTÜ Duo Spordiklubi.

Võrkpalliklubi asutati aastal 1999, kui võeti üle võrkpalliklubi Tartu Ösel Foods.


Eesti Digiraamatute Keskus

Eesti Digiraamatute Keskus OÜ (lühend EDRK) on Eesti ettevõte, mis tegeleb e-raamatute valmistamise ja müügiga.

Firma pakub traditsioonilistele kirjastustele võimalust valmistada väljaannete trüki- või käsikirjafailidest e-raamatuid ja neid EDRK loodud müügiplatvormi kaudu turustada. Samuti võivad oma teoseid EDRK kaudu e-raamatuna välja anda ka autorid ise. Ettevõttel on olemas ka oma e-pood, kust EDRK valmistatud ja vahendatud väljaandeid saab osta ilma vahendajateta.

Ettevõte on asutatud 2010. aastal ja asub Tallinnas. Ettevõtte sisujuht on tõlkija Eva Kolli.


Vihula külanõukogu

Vihula külanõukogu oli külanõukogu Rakvere rajoonis.

Vihula külanõukogu moodustati 13. septembril 1945 Virumaa Vihula valla koosseisus, kuhu lisaks Vihula külanõukogule kuulusid veel Annikvere külanõukogu ja Karula külanõukogu. Vihula külanõukogu oli Vihula valla osa kuni valla likvideerimiseni 1950. aastal. 26. septembril 1950 moodustati Loksa rajoon ja Vihula külanõukogu arvati Loksa rajooni koosseisu. Loksa rajoon likvideeriti 1957. aastal ja Vihula külanõukogu kuulus seejärel Rakvere rajooni koosseisu.

1960. aastani tegutses Vihula külanõukogu endises Vihula vallamajas. 1960. aastal Vihula külanõukogu likvideeriti ning territoorium jagati Haljala, Kunda ja Viitna külanõukogu vahel.

Vihula külanõukogu moodustati uuesti Eesti NSV Ülemnõukogu Presiidiumi 31. märtsi 1972 seadlusega Haljala, Kunda ja Viitna külanõukogu maadest. 12. detsembrist 1991 moodustati Vihula külanõukogu ja Võsu alevinõukogu ühendamisel Vihula vald ning Vihula külanõukogu likvideeriti.


VK Selver Tallinn

VK Selver Tallinn (lühemalt Selver Tallinn, Tallinna Selver) on Tallinnas asuv Eesti võrkpalliklubi.

2022. aasta kevadel teatati, et Selver Tallinna ja TalTechi võrkpalliklubi esindusmeeskonnad liituvad. Ühinenud meeskond kannab nime Selver/TalTech.


Trbovlje

Trbovlje on linn Sloveenia keskosas, Trbovlje valla keskus. Linn asub Sava jõe vasakkaldal. Trbovlje sai linnaõigused 1952. aastal.

Esimesed kirjalikud teated pärinevad aastatest 1220–1230. Asula on läbi aegade kandnud nimesid Prefeul, Prevuol, Trevol, Triuella, Trefeul, Treboule ja lõpuks Trbovlje.

Suurema tähenduse omandas piirkond 19. sajandi alguses, kui 1804. aastal rajati esimene söekaevandus. Pärast 1849. aastat, kui rajati raudtee Ljubljanasse, on Trbovlje olnud oluline kaevandus- ja tööstuspiirkond.

Trbovlje sõpruslinn on Prantsuse linn Sallaumines, mille järgi on nimetatud ka üks Trbovlje tänav.


Pärnu VK

Pärnu Võrkpalliklubi on Pärnus asuv Eesti võrkpalliklubi.

Klubi mängib Balti liigas ja Eesti meistrivõistlustel.


Kunda külanõukogu

Kunda külanõukogu oli külanõukogu Rakvere rajoonis.

Kunda külanõukogu moodustati Eesti NSV Ülemnõukogu Presiidiumi 3. septembri 1960 seadlusega, millega jagati varasema Vihula külanõukogu territoorium Kunda, Haljala ja Viitna külanõukogu vahel.

Kunda külanõukokku kuulusid Andi, Andja-Paasküla, Aru, Eisma, Hiieküla, Iila, Kabeli, Kalda, Kaliküla, Karepa, Katela, Kiviküla, Kunda, Kureküla, Kutsala, Kuura, Letipea, Liiva, Linnuse, Malla, Marinu, Ojaküla, Paasküla, Pari, Põllu, Rannaküla, Rutja, Selja, Simunamäe, Soo, Tidriku, Toolse, Vainopea ja Villavere külad ning Andja, Aru ja Selja asundus. Kunda külanõukogu elanike arv 1970. aasta rahvaloenduse andmetel oli 1168.

Eesti NSV Ülemnõukogu Presiidiumi 27. detsembri 1968 seadlusega vähendati Kunda külanõukogu territooriumi 31 hektari võrra, mis liideti Kunda linnaga. Eesti NSV Ülemnõukogu Presiidiumi 31. märtsi 1972 seadlusega Kunda külanõukogu likvideeriti ning territoorium jagati Vihula, Kaarli ja Viru-Nigula külanõukogu vahel.

Kunda külanõukogu kuulus piiritsooni.


Eesti meistrivõistlused jäähokis

Eesti meistrivõistlused jäähokis on Eesti meistrivõistlused jäähokis, mida korraldatakse 1933. aastast.

Meistriks kuulutatakse 1991. aastast Meistriliiga võitja.


Esiliiga (jäähoki)

Esiliiga oli Eesti jäähoki tugevuselt teine liiga (esimene on Meistriliiga). See liiga eksisteeris 2006–2009.


Praha astronoomiline kell

Praha astronoomiline kell (tšehhi keeles Pražský orloj) on keskaegne astronoomiline kell Praha vanalinna raekoja seinal. Valminud 1410. aastal, on see gooti teaduse ja tehnika väljapaistev saavutus ning oluline kultuurimälestis, olles ühtlasi astronoomilistest kelladest maailmas vanuselt kolmas ja vanim siiani töötav.


Teatro Gioco Vita

Teatro Gioco Vita on 1971. aastal rajatud Itaalias Piacenzas töötav lasteteater. Alates 1970ndate lõpust kasutatakse seal varjuteatri tehnikat.

Teatri kunstilised juhid on Diego Maj ja Fabrizzio Montecchi.


Le Théâtre des Ombres

Le Théâtre des Ombres on Prantsusmaal 1988. aastast tegutsev varjuteatritrupp. Selle liikmed kuuluvad ka Toulouse'i teatri Théâtre de la Voix Lactée truppi.


Le Théâtre du Petit Miroir

Le Théâtre du Petit Miroir on Prantsusmaal tegutsev trupp, mis annab lastele marionetiteatri ja varjuteatri etendusi.

Teatri rajas 1978. aastal Jean-Luc Penso, kes oli viis aastat õppinud Taiwanil Li Tienlu juures.


Meghan Trainor

Meghan Elizabeth Trainor (sündinud 22. detsembril 1993 Nantucketis Massachusettsis) on USA laulja, helilooja ja produtsent.

Ta hakkas laulmist õppima 6-aastaselt ja laule kirjutama 11-aastaselt. Keskkooli ajal laulis ta džässansamblis ja ansamblis Island Fusion. Ta on lõpetanud Berklee Muusikakolledži.

2014. aastal avaldas ta debüütsingli "All About That Bass", mis püsis kaheksa nädalat singlite edetabelis Billboard Hot 100 esikohal. 2015. aastal ilmus debüütalbum "Title". Laul "All About That Bass" pälvis 57. Grammyde jagamisel aasta salvestise ja laulu auhinna.

2016. aastal võitis ta uue artisti Grammy auhinna.

Tema teine stuudioalbum "Thank You" ilmus 2016. aasta märtsis.

Trainori muusika on segu bubblegum popist, blue-eyed soulist ja doo-wopist.


Heldur Peterson

Heldur Peterson (sündinud 12. jaanuaril 1956 Tartus) on Eesti loomakasvatusteadlane, Eesti Vabariigi Ülemnõukogu ja 20. Augusti Klubi liige.


Kaja Peterson

Kaja Peterson (aastani 1989 Metsaorg; 14. aprill 1963 Tallinn – 22. märts 2022) oli eesti zooloog-ökoloog ja keskkonnateadlane.


Pärt Peterson

Pärt Peterson (sündinud 18. aprillil 1966 Tartus) on eesti immunoloog, Eesti Teaduste Akadeemia akadeemik.


Urmas Peterson

Urmas Peterson (sündinud 17. jaanuaril 1956 Tartus) on eesti geograaf.

Ta lõpetas 1974. aastal Tartu 2. Keskkooli ja 1979. aastal Tartu Riikliku Ülikooli geograafia osakonna, filosoofiadoktor (geograafia, 1993, TÜ), väitekiri "Studies on reflectance factor dynamics of forest communities in Estonia".

Ta oli aastatel 1979–1984 Tartu Riikliku Ülikooli füüsikalise geograafia kateedri aspirant ja nooremteadur, 1984–1986 Eesti Teaduste Akadeemia Astrofüüsika ja Atmosfäärifüüsika Instituudi (AAI) vaneminsener ja nooremteadur, aastast 1986 Tartu Observatooriumi teadur, ühtlasi aastast 1994 EPMÜ metsakorralduse instituudi (aastast 2005 EPMÜ metsandus- ja maaehituse instituut) dotsent ning 1994–2000 Tartu Ülikooli botaanika ja ökoloogia instituudi dotsent. Ta on õpetanud loodusgeograafiat, kaugseiret, satelliidipiltide töötlemist ja geoinfosüsteeme, ökoloogiat.


Heinrich Petlem

Heinrich Petlem (27. märts 1910 Simbirski kubermang, Venemaa – 14. september 1988 Tartu) oli eesti arstiteadlane ja kirurg.


Johann Christoph Petri

Johann Christoph Petri (5. november 1762 Kleinmölsen Erfurdi lähedal – 24. veebruar 1851 Erfurt) oli Eesti saksa päritolu pedagoog ja ajaloolane-publitsist.


Tamila Petrovskaja

Tamila Petrovskaja (sündinud 18. septembril 1944 Nikolajevi oblastis Ukrainas) on Eesti keemik-tehnoloog.


Eino Pettai

Eino Pettai (25. oktoober 1936 Leevi vald, Võrumaa – 26. jaanuar 2014 Tartu) oli eesti loomakasvatusteadlane.


Iris Pettai

Iris Pettai (sündinud 19. septembril 1947 Tähtvere vallas Tartumaal) on eesti majandusteadlane ja sotsioloog.


Vello Andres Pettai

Vello Andres Pettai (sündinud 23. oktoobril 1968 Mountainside'is New Jersey osariigis USA-s) on eesti politoloog.


Jevgeni Petuhhov (tehnikateadlane)

Jevgeni Petuhhov (17. veebruar 1921 Narva – 22. september 2003) oli Eesti tehnikateadlane.


Endel Pihelgas

Endel Johannes Pihelgas (7. november 1927 Rae vald, Harjumaa – 22. jaanuar 1997 Tartu) oli eesti metsateadlane.


Vello Pihelgas

Vello Pihelgas (14. august 1935 Mõisaküla, Pärnumaa – 26. oktoober 2014 Tallinn) oli eesti biofüüsik ja kabetaja.


Eve Pihl

Eve Pihl (aastani 1987 Eve Kangur; sündinud 2. detsembril 1964 Tartus) on eesti arstiteadlane ja spordifüsioloog.


Hendrik Pihl

Hendrik Pihl (Hindrik; 16. märts 1915 Pankjavitsa vald, Petserimaa – 12. märts 1975 Tallinn) oli eesti arstiteadlane ja epidemioloog.


Arno-Toomas Pihlak

Arno-Toomas Pihlak (16. detsember 1926 – 20. märts 2013 Tallinn) oli eesti mäeinsener ja tehnikateadlane.


Artur Pihlak

Artur-Aleksander Pihlak (eesnimede rööpkuju: Arthur-Aleksander; 1. aprill 1885 Viljandi – 22. november 1941 Sevurallagi vangilaager, Sverdlovski oblast) oli eesti tehnikateadlane.


Ilmar Pihlak

Ilmar Pihlak (15. veebruar 1936 Paide – 21. juuni 2022) oli eesti tehnikateadlane.

Ilmar Pihlak oli Oskar Pihlaku ja Irma Truupõllu poeg ning Ülo Pihlaku vend. Tema abikaasa oli teatrikunstnik Liina Pihlak.


Ülo Pihlak

Ülo Pihlak (20. august 1940 Türi – 14. august 2013) oli eesti majandusgeograaf.

Ta lõpetas 1958 Tallinna 2. Keskkooli, 1963 Tartu Riikliku Ülikooli geograafiaosakonna. Töötas aastast 1963 Riiklikus Projekteerimise Instituudis (RPI) "Eesti Projekt", oli 1967–1972 Tallinna Polütehnilise Instituudi majandusteaduskonnas vanemõpetajaks, 1972–1978 Eesti NSV TA Majanduse Instituudi nooremteadur, 1978–1981 Eesti NSV Ministrite Nõukogu Riiklikus Plaanikomitees perspektiivplaneerimise osakonnas peaspetsialistiks, 1981–1991 RPI "Eesti Projekt" teadussektori juhataja, aastast 1992 Tallinna Linnavalitsuse linnaarengu osakonna juhataja, 1997–2002 Statistikaameti rahvaloenduse teenistuse metodoloogia sektori peaspetsialistiks.

Ülo Pihlak suri 14. augustil 2013 ja ta maeti 24. augustil 2013 Metsakalmistule.


Arnold Piho

Arnold Piho (29. jaanuar 1924 Koiola vald, Võrumaa – 8. detsember 1978 Kuusiku, Raplamaa) oli eesti põllumajandusteadlane.


Evi Pihu

Evi Pihu (aastani 1961 Ellermaa, 1961–1999 Pihu, aastast 1999 Eller/Ellermaa; sündinud 9. märtsil 1935 Paasvere vallas Virumaal) on eesti bioloog.


Ants Tõnis Piip

Ants Tõnis Piip (10. juuni 1921 Tartu – 24. november 1986 Waukegan, Illinois, USA) oli eesti päritolu Ameerika Ühendriikide okeanograaf.


Elviine Piiper

Elviine Piiper (Elvine) Mathilde, aastani 1915 Õunapuu; 3. veebruar 1887 Karkuse vald, Järvamaa – 8. jaanuar 1978 Tartu) oli Eesti zooloog.


Koidula Piir

Koidula Piir (aastani 1937 Kellamov, 1937–57 Kasema, 26. august 1929 , Tartumaa – 5. november 2018 Värska, Setomaa) oli eesti keemik.


Robert Piir

Robert Piir (sündinud 21. jaanuaril 1930 Strelka külas Luuga rajoonis Leningradi oblastis) on eesti puuviljandusteadlane.


Krista Piirimäe

Krista Piirimäe (aastani 1968 Hiiemets, sündinud 5. aprillil 1946 Tallinnas) on Eesti kunstiajaloolane ja pedagoog.


Irja Piirma

Irja Piirma (aastani 1943 Tiits; 4. veebruar 1920 Tallinn – 5. detsember 2009 Stow, Summiti maakond, Ohio, USA) oli eesti päritolu USA keemik.


Heino Piirsalu

Heino Piirsalu (10. märts 1927 Jõgeva vald, Tartumaa – 25. veebruar 1992 Tartu) oli eesti loomakasvatusteadlane ja statistik.


Raimund Johannes Piirvee

Raimund Johannes Piirvee (aastani 1940 Pilemann; 1. märts 1923 Tallinn – 3. oktoober 2011) oli eesti metsateadlane.


Marion Piisang

Marion Piisang (18. mai 1953 Tallinn – 9. september 2016) oli eesti spordipedagoog ja kergejõustiklane.


Arno Pikamäe

Arno (Arnold) Pikamäe (29. august 1929 Holstre vald, Viljandimaa – 28. aprill 1992 Tallinn) oli eesti keeleteadlane-leksikograaf, soome-eesti ja eesti-soome sõnaraamatute autoreid.


Tiina Pikamäe

Tiina Pikamäe (aastani 1972 Olep, sündinud 5. juunil 1947 Tallinnas) on eesti kunstiajaloolane ja -kriitik.

Lõpetas 1965. aastal Tallinna 22. Keskkooli ja 1970. aastal Tartu Riikliku Ülikooli.

Töötas 1969–1993 Eesti Kunstimuuseumis, sh 1985–1993 skulptuuriosakonna juhatajana. Oli 1993–2000 Muinsuskaitseameti kunstimälestiste peainspektor, seejärel Tallinna 21. kooli õpetaja.

Käsitlenud peamiselt 1970. aastate põlvkonna Eesti skulptorite loomingut, uurinud August Ludwig Weizenbergi loometeed ja Eesti medalikunsti ajalugu, tegutsenud kunstikriitikuna, koostanud näitusi ja katalooge.


Anatol Pikas

Anatol Pikas (29. november 1928 Viljandi – 1. november 2021) oli eestlasest kasvatusteadlane ja psühholoog.


Tiit Pikka

Tiit Pikka (17. september 1936 Tallinn – 30. september 1976 Tallinn) oli eesti tehnikateadlane ja füüsik.

Tiit Pikka oli töölise poeg.

Ta lõpetas 1956 Tallinna Polütehnikumi, 1961 Tallinna Polütehnilise Instituudi elektriinsenerina, 1966 aspirantuuri NSVL TA Kristallograafia Instituudis Moskvas. Ta kaitses 1970 Vilniuse Ülikoolis füüsika-matemaatikakandidaadikraadi. Tema väitekirja pealkiri oli "Фазовые переходы в полупроводниках типа АvВviСvii" ("Faasiüleminekud A5B6C7-tüüpi pooljuhtides"). Ta oli 1961–63 ja 1966–69 TPI füüsika kateedri assistent, aastast 1969 vanemõpetaja.

Tiit Pikka uuris pooljuhtmaterjalide füüsikat. 1970. aastate keskel uuriti TPI-s tema algatusel fotolüüsi fotokujutiste saamiseks pooljuhtide pinnal infrapunakiirguses. Ta kasvatas ja uuris A5B6C7-tüüpi pooljuhtide-senjettelektrikute monokristalle, selgitas kristallide kasvu elektriväljaga mõjutamise võimalusi ning projekteeris ja ehitas pooljuhtmaterjalide omaduste määramiseks originaalseid mõõteseadmeid. Tal oli 10 teadustrükist.


Mihkel Pikner

Mihkel Pikner (3. september 1936 Koonga vald, Pärnumaa – 29. jaanuar 2003 Tallinn) oli eesti tehnikateadlane.


Valentin Pikner

Valentin Pikner (17. mai (vkj 5. mai) 1899 Tallinn – 28. detsember 1960 New York, USA) oli Eesti majandusteadlane.


Nikolai Piksanov

Nikolai Piksanov (11. aprill 1878 Novouzenski maakond, Samara kubermang – 10. veebruar 1969 Leningrad) oli Eesti vene kirjandusteadlane.


Aina Piksarv

Aina Piksarv (sündinud Johanna Kuuste (Gustel), 25. veebruar 1914 Uue-Vändra vald, Pärnumaa – 9. august 1995 Tallinn) oli eesti keemik.


Peep Pillak

Peep Pillak (sündinud 8. veebruaril 1957 Ahjal Põlva rajoonis) on eesti ajaloolane, muinsuskaitsja, arhivaar ja literaat.


Aleksander Pille

Aleksander Pille (sündinud 14. augustil 1929 Vilo vallas Petserimaal) on eesti arstiteadlane ja kirurg.


Meinhard Pille

Meinhard Pille (7. veebruar 1922 Vastse-Kuuste vald, Tartumaa – 20. märts 2009) oli eesti agrotehnikateadlane.


Eino Pillikse

Eino Pillikse (20. märts 1914 Jaroslavl – 25. november 2004 Tallinn) oli eesti elektriinsener, harrastusajaloolane ja kodu-uurija.


Ene Pilliroog

Ene Pilliroog (aastani 1971 Gustke, sündinud 20. novembril 1946 Mooritsa külas Jõgevamaal) on eesti muusikateadlane ja kirikutegelane.


Aadu Andres Pilt

Aadu Andres Pilt (11. detsember 1945 Örebro, Rootsi – 6. mai 2018 Burlington, Kanada) oli eesti päritolu Kanada füüsik, Eesti ohvitseri poeg.


Valter Pilv

Valter Pilv (aastani 1938 Valter Pois(s), 16. detsember 1923 Rõuge vald, Võrumaa – 27. august 2011) oli eesti majandusteadlane.


Uno Raimond Pilvre

Uno Raimond Pilvre, ka Pilvre Unn (16. august 1927 Tallinn – 1. juuni 1991 Tallinn) oli Eesti füüsik ja pedagoog.


Aleksander Pint

Aleksander Pint (20. aprill (vkj 3. mai) 1910 Rosentali küla, Tobolski kubermang – 13. oktoober 1984 Moskva) oli Eesti pedagoogikateadlane.


Rein Pirn

Rein Pirn (sündinud 13. juulil 1932 Tartus) on USA ja eesti tehnikateadlane, arhitekt ja arhitektuuriakustik.


Reet Pirrus

Reet Pirrus (aastani 1960 Reet Sõrmus; 17. märts 1935 Pärnu – 22. detsember 1997 Tallinn) oli eesti geoloog ja palünoloog.


Heiki Pisuke

Heiki Pisuke (sündinud 14. juulil 1955 Tartus) on eesti õigusteadlane ja endine Euroopa Liidu institutsioonide ametnik.


Paul Plakk

Paul Plakk (15. juuli 1909 Vana-Koiola vald, Võrumaa – 5. veebruar 2001 Tallinn) oli eesti elektrotehnikateadlane.


Ülle Planken

Ülle Planken (aastani 1970 Ülle Känd, sündinud 17. veebruaril 1948 Tallinnas) on eesti arstiteadlane ja kardioloog.


Haquinus Platinus

Haquinus Platinus (1611 Öjaby (praegu Växjö), Småland, Rootsi – 1684 Urshult) oli Rootsi filosoof ja vaimulik.


Linda Marie Ploompuu

Linda Marie Ploompuu (24. aprill 1903 Ljuban, Novgorodi kubermang – 2. märts 1987 Tallinn) oli eesti raamatukoguteadlane ja bibliograaf.


Ellen Plotnik

Ellen Plotnik (12. september 1926 Püssi vald, Virumaa – 30. september 2004 Tallinn) oli eesti ajaloolane.


Linda Pobul

Linda Pobul (aastani 1947 Linda Eomois, 21. juuli 1920 Kõrgepalu, Võrumaa – 23. jaanuar 2012) oli eesti keemik.


Aleksandr Podkopajev

Aleksandoktor Podkopajev (28. august 1865 Permi kubermang – surmaaeg ja koht teadmata) oli Eesti loomaarstiteadlane.


Jelena Pogosjan

Jelena Pogosjan (aastani 1985 Jelena Lapikova, sündinud 6. veebruaril 1963 Tallinnas) on Eesti kirjandusteadlane.


Nikolai Pogrebov

Nikolai Pogrebov (17. november (5. november vkj) 1860 Peterburi – 10. jaanuar 1942 Leningrad) oli Eesti vene geoloog.


Väino Poikalainen

Väino Poikalainen (sündinud 6. aprillil 1947 Illuka vallas Virumaal) on Eesti piimandusteadlane.


Vladimir Poljanski

Vladimir Poljanski (sündinud 27. juulil 1940 Oritsi külas Kirovi oblastis) on Eesti arstiteadlane ja traumatoloog-ortopeed.


Hugo Gustav Polna

Hugo Gustav Polna (21. märts 1909 Mõniste vald, Võrumaa – 18. veebruar 1987 Tartu) oli Eesti põllumajandusteadlane.


Vladimir Polonski

Vladimir Polonski (ka Wladimir; 16. veebruar 1912 Vladivostok – 30. juuni 1992 Tallinn) oli Eesti ehitusteadlane.


Galina Ponomarjova

Galina Ponomarjova (sündinud 8. märtsil 1954 Derevjanka raudteejaamas Prionežski rajoonis Karjala-Soome ANSVis) on Eesti kirjandus- ja kultuuriteadlane.


Mart Pool

Mart Pool (9. september 1908, Vana-Vändra vald, Pärnumaa – 18. detsember 1995 Portland) oli eesti põllumajandusteadlane.


Ljudmilla Priimägi

Ljudmilla Priimägi (aastani 1958 Haenko; sündinud 9. juulil 1937 Tšapajevskis Saraatovi oblastis Venemaal) on Eesti arstiteadlane ja viroloog.


Pille Pruulmann-Vengerfeldt

Pille Pruulmann-Vengerfeldt (aastani 2004 Pille Vengerfeldt; sündinud 26. novembril 1978 Jõgeval) on eesti sotsiaalteadlane ja meediauurija.


Heivi Pullerits

Heivi Pullerits (aastani 1963 Heivi Ilsjan; 25. august 1938 Tartu – 10. detsember 2013) oli eesti kultuuriloolane ja museoloog.

Ta lõpetas 1956. aastal Tartu 2. Keskkooli, 1961. aastal Tartu Riikliku Ülikooli vene keele ja kirjanduse osakonna, 1968 kaugõppeaspirantuuri Tartu Ülikoolis, filoloogiakandidaat (1975, TRÜ), väitekiri "Vene dramaturgia Eestis (kuni 1940)".

Ta oli 1961–1966 Eesti Teatri- ja Muusikamuuseumi teadur, 1966–1979 Tartu Linnamuuseumi filiaali (Oskar Lutsu Majamuuseumi) juhataja, 1979–2002 Tartu Linnamuuseumi direktor, 2002–2012 juhtivteadur.

1989. aastal anti kahe ja poole sajandi vanune puust elamu Jaani 16 Tartu linnamuuseumi käsutusse. Heivi Pulleritsu eestvõttel avati seal 7. juulil 1993 linnamuuseumi filiaalina 19. sajandi Tartu linnakodaniku muuseum. Direktori aktiivsel eestvedamisel rajas linnamuuseum oma uue ekspositsiooni muuseumi Narva mnt 23 hoones. Ekspositsiooni elavdamiseks ja tartlaste huvi tõstmiseks linna ajaloo vastu korraldas Heivi Pullerits muuseumis näitemänge.


Andres Põllusaar

Andres Põllusaar (aastani 1936 Andreas, 23. veebruar 1909 Tartu – 9. veebruar 2012 Long Beach, California, USA) oli eesti maastikuarhitekt, aiandusagronoom ja pedagoog.


Enn-Tiit Päärt

Enn-Tiit Päärt (1. aprill 1930 Tallinn – 20. september 2012 Göteborg) oli eesti tehnikateadlane ja keemik.


Tiina Randma-Liiv

Tiina Randma-Liiv (aastani 2002 Randma; sündinud 8. augustil 1968 Tallinnas) on eesti sotsiaalteadlane ja juhtimisspetsialist, Eesti Teaduste Akadeemia liige (alates 2018).


Begoonia

Begoonia (Begonia) on begoonialiste sugukonda kuuluv mitmeaastaste õistaimede perekond.

Perekonda kuulub umbes 1500 liiki püstiseid, ronivaid või rippuvaid rohttaimi või poolpõõsaid.

Begooniad kasvavad Lõuna- ja Kesk-Ameerikas, Aafrikas ja Lõuna-Aasias. Mõned liigid kasvavad kõrgmägedes kuni 4000 m kõrgusel.

Osa begooniaid on mugultaimed. Taimed on ühekojalised. Lehed on suured, sageli ebasümmeetrilised. Paljude liikide puhul on vili kupar, kuid esineb ka marju.

Begooniaid on levinud ilutaimed.


Harjo Sandur

Harjo Sandur (1937. aastani Harry Evald Konrad Stegmann; 7. oktoober 1910 Kapu vald, Järvamaa – 29. november 1949, teel Austraaliasse) oli eesti metsateadlane.


Gustav Moritz Santo

Gustav Moritz Santo (2. juuni 1802 Schlichtingsheim – 13. juuli 1856 Tartu) oli Eesti saksastunud itaalia perekonnast pärit baltisaksa ajaloolane, keeleteadlane ja kirjandusloolane.


Manni tüvijalg

Manni tüvijalg ehk Manni tsüaatea (Cyathea manniana) on tüvijalaliste sugukonda tüvijala perekonda kuuluv puu.

Manni tüvijalg on sõnajalgpuu, mis kasvab mägedes 920–2000 meetri kõrgusel varjulistes metsades jõgede kallastel.

Taime kirjeldas esimesena saksa botaanik Gustav Mann.

Puu kasvab umbes seitsme meetri kõrguseks. Taime tüvi on kaetud püstiste teravate ogadega.


Kategooria:Eesti lastefilmid

A

Arabella, mereröövli tütar (film)

E

Eia jõulud Tondikakul

I

J

Jõulud džunglis

Kallis härra Q (film) Karoliine hõbelõng Keskpäev (film)

L

Laanetaguse suvi Lammas all paremas nurgas

N

R

Ruudi Röövlirahnu Martin

S

Supilinna Salaselts

T

Tule tagasi, Lumumba

V

Veepomm paksule kõutsile Väikelinna detektiivid ja Valge Daami saladus


Päevaraamat

Päevaraamat (inglise keeles daybook, saksa keeles das Grundbuch; ka põhiraamat, žurnaal) on raamatupidamises kronoloogiline raamatupidamisregister. Päevaraamatusse kantakse kõik päeva jooksul toimunud majandustehingud- nii sissetulekud, väljaminekud, kui muud tehingud, ükshaaval ja kronoloogilises järjekorras.

Majandustehingute kohta koostatakse algdokumendil või algdokumentide alusel koostatud koonddokumendil päevaraamatukirjend.

Päevaraamatu asemel võib pidada mitut spetsialiseeritud kronoloogilist registrit. Kronoloogiline ja süstemaatiline arvestus on lubatud ühendada üheks registriks- pearaamat-päevaraamatusse, sest päevaraamatu kirjendid kantakse hiljem kõik pearaamatusse.


Päevaraamatukirjend

Majandustehingu kuupäev; Raamatupidamiskirjendi järjekorranumber; Debiteeritavad ja krediteeritavad kontod ja vastavad summad; Majandustehingu lühikirjeldus; Algdokumendi (koonddokumendi) nimetus ja number.


Görlitzi kreis

Görlitzi kreis on kreis Saksamaal Saksimaa liidumaal.

Kreisi pealinn on Görlitz. Kreis moodustati 2008. aasta augustis Löbau-Zittau kreisi, Alam-Sileesia Oberlausitzi kreisi ja Görlitzi linna liitmisel.


Servius Tullius

Servius Tullius oli poollegendaarne kuues Rooma kuningas, kes valitses aastatel 578–535 eKr. Vanimate allikate kohaselt orja päritoluga kuningas oli Rooma viienda kuninga Tarquinius Priscuse, kes pani aluse etruskide ülemvõimule Roomas, hoolealune. Servius Tullius alustas vanima Rooma linnamüüri ehitamist ning jaotas rahvastiku territoriaalsetesse triibustesse ja viieks varanduslikuks klassiks, rajades nii Roomas klassiühiskonna.


Majandustehing

Majandustehing on vastavalt raamatupidamisseadusele (2005) raamatupidamiskohustuslase majandusüksuse tehtud mistahes toiming (sissetulek, väljaminek jm), kolmandate isikute vaheline tehing ja raamatupidamiskohustuslast puudutav sündmus, millel on majanduslik tagajärg muutuste näol tema varade, kohustuste või omakapitali koosseisus.

Majandustehingu aluseks on majandustehingut tõendav algdokument. Kõik majandustehingud tuleb, nii kassapõhise kui ka tekkepõhise raamatupidamisarvestuse korral, dokumenteerida, kanda ükshaaval ja kronoloogilises järjekorras päevaraamatusse ja hiljem pearaamatusse.


Haabersti linnaosavalitsus

Haabersti linnaosavalitsus (ametlikult Haabersti Linnaosa Valitsus) on Tallinna Haabersti linnaosa juhtimiseks moodustatud haldusorgan.

See asub aadressil Ehitajate tee 109 a.

Linnaosa vanem on Oleg Siljanov.


Timothy Olyphant

Timothy David Olyphant (sündinud 20. mail 1968) on Ameerika näitleja.

1995. aastal teatrilaval ja järgmisel aastal kinoekraanil debüteerinud Olyphant on osalenud paljudes linateostes. Filmis "Kadunud 60 sekundiga" (2000) oli tal kõrvalosa, filmisarja "Visa hing" 4. jaos oli ta üks peaosatäitjaist (küberterrorist Thomas Gabriel, endine USA Kaitseministeeriumi analüütik) Bruce Willise kõrval; telesarjas "Seadusesilm" mängib ta peaosalist Raylan Givensit.

Šoti juurtega Olyphant sündis Honolulul ema Katherine'i ja veinivabrikus töötanud kolledži õppejõust isa John Vernon Bevani pojana. Hiljem kolis Olyphanti pere Californiasse, San Franciscost kagus asuvasse Modesto linna, kus möödus Timothy noorusaeg. Kuueaastaselt alustas ta ujumistreeninguid ja jätkas neid keskkooli ajal.

183 cm pikkune Olyphant tegi ujumises märkimisväärseid edusamme ja tõusis oma tulemustega peagi USA edetabelitesse. 1986. aastal oli ta USA meistrivõistluste finalist 200 meetri individuaaldistantsil. Samal aastal lõpetas ta Modesto keskkooli. Olyphant jätkas ujumistreeninguid õpingute ajal Lõuna-California ülikoolis, mille ta lõpetas kujutava kunsti erialal. Magistrikraadi poole pürgimise asemel suundus ta New Yorki, kus osales kaks aastat näitlejakursustel.

Timothy Olyphant elab Westwoodis Los Angeleses koos oma kolledžiaegsest kallimast abikaasa Alexis Kniefi ja kolme lapsega. Paar abiellus 1991. aasta juulis.


Marianne Kneuer

Marianne Kneuer (sündinud 1964 Bonnis) on saksa politoloog ning Saksa Politoloogide Ühingu esimees.


Mustamäe valss

"Mustamäe valss" on eesti laul, mille meloodia autor on Avo Tamme ja sõnade autor Heldur Karmo.

1971. aastal valminud heliteose laulsid tuntuks Paul Allik, kes samal aastal saavutas "Mustamäe valsiga" lauluvõistlusel "Tippmeloodia" teise koha, ja Voldemar Kuslap.


Vitali Bianki

Vitali Bianki (vene keeles Виталий Валентинович Бианки; 30. jaanuar/11. veebruar 1894 Peterburi – 10. juuni 1959 Leningrad) oli vene laste- ja noorsookirjanik.


Tallinna Kesklinna Valitsus

Tallinna Kesklinna Valitsus on Tallinna Kesklinna linnaosa juhtimiseks moodustatud ametiasutus.

Linnaosavalitsus asub vanalinnas aadressil Nunne 18.


Kristiine Linnaosa Valitsus

Kristiine Linnaosa Valitsus on Tallinna Kristiine linnaosa juhtimiseks moodustatud Tallinna ametiasutus.

See asub aadressil Metalli 5, Tallinn.

Kristiine Linnaosa Valitsus on Tallinna linna ametiasutus, mille eesmärk on tagada Kristiine linnaosas linnaelanike ja ettevõtjate teenindamine, avalike teenuste kättesaadavus ning linnaosa, selle tõmbekeskuste ja asumite arendamine ning infrastruktuuri funktsioneerimine, lähtudes linnaosa elanike vajadustest ja huvidest ning arvestades linnaosa eripära ja linna kui terviku huvisid.

Linnaosa vanem on alates 28. novembrist 2017 Jaanus Riibe.


Lasnamäe linnaosavalitsus

Lasnamäe linnaosavalitsus (ametlikult Lasnamäe Linnaosa Valitsus) on Tallinna Lasnamäe linnaosa juhtimiseks moodustatud ametiasutus, mis asub aadressil Pallasti tänav 54.


Mustamäe linnaosavalitsus

Mustamäe linnaosavalitsus (ametlikult Mustamäe Linnaosa Valitsus) on Tallinna Mustamäe linnaosa juhtimiseks moodustatud ametiasutus.

See asub aadressil E. Vilde tee 118, Tallinn 12614.

Linnaosa vanem on Aivar Riisalu


Ariana Grande

Ariana Grande-Butera (sündinud 26. juunil 1993) on Ameerika Ühendriikide laulja, näitleja ja laulukirjutaja.

Itaalia juurtega Grande sündis ja kasvas USA Florida osariigis Boca Ratonis. Ta alustas näitlejakarjääri 2008. aastal muusikalis "13" ning pärast seda mängis aastatel 2010–2013 Nickelodeoni telesarjas "Victorious" Cat Valentine'i. Seejärel mängis ta aastatel 2013–2014 peaosa Nickelodeoni telesarjas "Sam & Cat". Ariana on mänginud ka paljudes teatrilavastustes ja filmides ning dubleerinud animafilme.

Kriitikud on võrrelnud Grande suurt hääleulatust popstaari Mariah Carey omaga. Grande on saanud muuhulgas kolm American Music Awardsi auhinda, kolm MTV Europe Music Awardsi auhinda, kaks MTV Video Music Awardsi auhinda ja neli Grammy nominatsiooni. RIAA on sertifitseerinud viis Grande albumit plaatinaplaadi või sellest kõrgema staatusega.

Grande on toetanud paljusid heategevusorganisatsioone ning tal on sotsiaalmeedias hulgaliselt jälgijaid. Aastal 2016 nimetas ajakiri Time Grande üheks kõige mõjuvõimsamaks inimeseks maailmas. 2018. aastal nimetas Billboard Ariana aasta naiseks.

Tema Suurbritannias Manchesteris toimunud kontserdi ajal 22. mail 2017 kell 22.33 (kohaliku aja järgi) toimus pommiplahvatus. Pärast juhtunut korraldas ta kontserdi "One Love Manchester" kõigi sel õhtul hukkunute mälestamiseks. Seejärel määrati ta Manchesteri aukodanikuks.


Nõmme linnaosavalitsus

Nõmme Linnaosa Valitsus on Tallinna üks kaheksast linnaosast. Nõmme linnaosa on Tallinna maa-alal ja koosseisus Tallinna Linnavolikogu moodustatud ja tema kehtestatud linnaosa põhimääruse alusel tegutsev üksus.

sotsiaalhoolekanne, erivajadustega isikute ja laste kaitse; noorsoo- ja erinoorsootöö; elamumajandus; kommunaalmajandus, heakord ja haljastus; jäätmekäitlus; ruumiline planeerimine; kultuuritöö ja haridus; sport ja vaba aja veetmine; linnaosas ettevõtluseks tingimuste loomine, turu- ja tänavakaubanduse korraldamine; reklaam ja linnaosa valitsuse valitsemisel olevate ehitiste pinna reklaami- ja kaubandustegevuseks kasutusse andmine; rahvastikuregistri andmete töötlemine; osalemine Tallinna kriisireguleerimisplaani koostamisel ja kriisireguleerimisplaanis ametiasutuse vastutusalas olevate ülesannete täitmine; linnaosa valitsuse hallatavate asutuste töö koordineerimine; tervisedendus; halduslepingu alusel avaliku töö korraldamine.


Pirita linnaosavalitsus

Pirita linnaosavalitsus (ametlikult eesti keeles Pirita Linnaosa Valitsus, inglise keeles Tallinn Pirita District Administration, vene keeles Управа района Пирита) on Tallinna Pirita linnaosa juhtimiseks moodustatud ametiasutus.

2022. aastast on Pirita linnaosa vanem Kaido Saarniit

Pirita linnaosavalitsus asub aadressil Kloostri tee 6. Varem asus see Merivälja tee 24.


Põhja-Tallinna linnaosavalitsus

Põhja-Tallinna linnaosavalitsus (ametlikult Põhja-Tallinna Valitsus) on Tallinna linna Põhja-Tallinna linnaosa juhtimiseks moodustatud ametiasutus.

See asub aadressil Kari tn 13, Tallinn.

Linnaosa vanem on Manuela Pihlap.

Linnaosavalitsus annab välja kord kuus ajalehte Põhja-Tallinna Sõnumid.


Abruka mõis

Abruka mõis oli riigimõis Anseküla kihelkonnas Abruka saarel.

Abruka mõisas oli viinaköök ja meierei, kus tehti juustu, ning juustukelder viimase ladustamiseks.


Charles Brenton Huggins

Charles Brenton Huggins (22. september 1901 Halifax, Nova Scotia – 12. jaanuar 1997 Chicago) oli Kanadas sündinud Ameerika Ühendriikide arstiteadlane, füsioloog ja onkoloog, Nobeli auhinna laureaat.

Aastal 1966 pälvis ta avastuste eest eesnäärmevähi hormoonravis Nobeli füsioloogia- või meditsiiniauhinna. Ta jagas auhinda Peyton Rousiga.

Huggins lõpetas 1920. aastal Acadia Ülikooli ja 1924. aastal sai Harvardi Ülikoolist doktorikraadi arstiteaduses. Ta oli aastast 1936 Chicago Ülikooli professor, 1951–1969 Ben May vähiuurimislabori direktor. Ta keskendus piimanäärmevähi ja eesnäärmevähi hormoonravivõimaluste uurimisele. Huggins oli hormoonravi algatajaid ja keemilise vähiravi edendajaid.


Sextus Pompeius

Sextus Pompeius Magnus Pius (umbes 67 eKr – 35 eKr) oli Vana-Rooma sõjaväelane, triumvir Pompeiuse noorim poeg. Pärast Julius Caesari surma vallutas Sextus Pompeius Sitsiilia, Korsika ja Sardiinia. Esialgu suutis ta saari kaitsta mitme rünnaku eest, teenides välja hüüdnime "Neptunuse poeg", kuid kaotas need alad siiski 36 eKr, võitluses Gaius Julius Caesar Octavianuse ja Marcus Lepiduse vägede vastu. Ta põgenes Kreekasse, kus ta hukati 35 eKr Marcus Antoniuse vägede poolt.

Sextus Pompeius on oluline tegelane William Shakespeare'i näidendis "Antonius ja Kleopatra".


Avo Keerend

Avo Keerend (kuni 22. märts 1937 Harald Duberg või Tuberg; 18. detsember 1920 Tallinn – 5. juuni 2012) oli eesti graafik.

Ta õppis alates 1936. aastast Riigi Kunsttööstuskoolis (hilisema nimega Jaan Koorti nimelises Riigi Rakenduskunsti Koolis) graafikat, kuni 1943. aastani ka samas koolis (tollase nimega Tallinna Kujutava ja Rakenduskunsti Koolis) maalikunsti Eerik Haameri käe all.

Õppis 1943. aastal Berliinis sõjakirjasaatjate joonistusstuudios. Tegi rindekunstnikuna läbi Teise maailmasõja ja Tšehhi põrgu, viibis sõjavangina 1945–1946 Tšehhoslovakkias.

Jätkas kunstiõpinguid vanas koolis (tollase nimega Tallinna Riiklikus Tarbekunsti Instituudis) aastatel 1946–1947, lõpetas 1949. aastal Tartu Riikliku Kunstiinstituudi maali eriala.

Alates 1951. aastast tegutses ta vabakunstnikuna.

Ta viljeles muu hulgas linoollõiget.


Livia Drusilla

Livia Drusilla (pärast formaalset adopteerimist 14. aastal ka Julia Augusta; 30. jaanuar 58 eKr – 28. september 29 pKr) oli Vana-Rooma keisri Augustuse kolmas abikaasa ja tema nõuandja ning keiser Tiberiuse ema.


Nero Claudius Drusus

Nero Claudius Drusus Germanicus (ka Drusus Vanem; 38 eKr – 9 eKr) oli Vana-Rooma poliitik ja väejuht.

Ta oli Livia Drusilla poeg ja keiser Augustuse kasupoeg. Keiser Tiberius oli tema vend.

Drusus Vanema poeg oli keiser Claudius.

Drusus Vanem alustas vallutusretki mööda Reini jõge germaanlaste asualadele. Ta oli esimene Rooma väejuht, kes jõudis Weseri ja Elbe jõeni.


Antipatros

Antipatros (kreeka keeles Ἀντίπατρος; 397 eKr – 319 eKr) oli Vana-Makedoonia väejuht ning Philippos II ja Aleksander Suure toetaja.

320. aastal eKr sai ta regendina Aleksandri impeeriumi valitsejaks.

Ta sai mitme naisega kümme last.


Urie Bronfenbrenner

Urie Bronfenbrenner (29. aprill 1917 Moskva – 25. september 2005 Ithaca) oli Venemaa päritolu USA psühholoog. Ta on tuntud eeskätt oma töödega arengupsühholoogia alal ja ökoloogiliste süsteemide teooria loojana. Ta oli ka Ameerika Ühendriikides majanduslikus raskuses olevatele eelkooliealistele lastele loodud programmi "Head Start" kaasasutaja.


Prodikos

Prodikos (kreeka keeles Πρόδικος; u 465 eKr – u 395 eKr) oli vanakreeka filosoof, üks sofistidest. Ta tegeles ka keeleteaduse, eetika ja religiooniga.

Ta tuli Ateenasse Keose saarelt.

Platon austas teda kõrgemalt kui teisi sofiste.


Arthur Henderson

Arthur Henderson (13. september 1863 Glasgow – 20. oktoober 1935 London) oli Suurbritannia poliitik.

Ta oli kolmel korral Leiboristliku Partei juht (1908–1910, 1914–1917 ja 1931–1932), Suurbritannia siseminister (1924) ja välisminister (1929–1931).

1934. aastal sai ta Nobeli rahuauhinna.


Francis Peyton Rous

Francis Peyton Rous (5. oktoober 1879 Baltimore – 16. veebruar 1970 New York) oli Ameerika Ühendriikide arstiteadlane, patoloog ja viroloog, Nobeli auhinna laureaat.

Aastal 1966 pälvis ta koos Charles Brenton Hugginsiga kasvajaid põhjustavate viiruste avastamise eest Nobeli füsioloogia- või meditsiiniauhinna.

Rous lõpetas 1900. aastal Johns Hopkinsi Ülikooli ning asus seejärel õppima Johns Hopkinsi Meditsiinikooli. Teisel õppeaastal nakatus ta autopsiat läbi viies nahavigastuse kaudu tuberkuloosi. Ta pidi õpingud katkestama ning suundus Texase osariiki. Aasta pärast naasis ta siiski kooli, mille lõpetas 1905. aastal, jäädes kooli haigla juurde interniks.

Veendunud, et ta ei sobi praktiseerivaks arstiks, pöördus ta arstiteaduse poole. Temast sai madalapalgaline patoloogiaõppejõud Michigani Ülikoolis. Kuna ülikool oli finantsraskustes, pidi Rous tegema peamiselt tehnikutööd. Professor Alfred Warthini toetusel viibis Rous 1907. aasta suvel praktikal Dresdeni haiglas Saksamaal.

Pärast Saksamaalt naasmist sai Rous tänu Rockefelleri Meditsiiniuuringute Instituudi toetusele pühenduda rohkem teadusuuringutele. Lümfotsüütide uurimisele keskendunud töö tulemused avaldati 1909 ajakirjas Journal of Experimental Medicine, mille toimetaja Simon Flexner oli Rockefelleri Meditsiiniuuringute Instituudi direktor. Mõne kuu pärast pakkus Flexner Rousile vähiuuringute labori juhi kohta.


Thomas Glavinic

Thomas Glavinic (sündinud 2. aprillil 1972 Grazis) on Austria kirjanik.

Glavinic õppis malet mängima viieaastaselt ja 1987. aastal oli oma vanuseklassis Austria reitingus 2. kohal. Ta töötas enne kirjanikuks hakkamist reklaamikirjutaja ja taksojuhina.


Madeleine Thien

Madeleine Thien (sündinud 1974 Vancouveris) on malaisia-hiina päritolu Kanada kirjanik.

Ta õppis Simon Fraseri ülikoolis ja Briti Columbia ülikoolis, mis mõlemad asuvad Vancouveris.

Tema esimene teos "Simple Recipes" ("Lihtsad retseptid") ilmus 2001 ja osutus kriitikute seas väga menukaks. Ta pälvis kohe Vancouveri linna raamatuauhinna, aasta parimale Briti Columbia elaniku kirjutatud ilukirjandusteosele mõeldud Ethel Wilsoni ilukirjandusauhinna ning Kanada Kirjanike Assotsiatsioon andis talle Air Canada auhinna, mis on mõeldud kõige paljutõotavamale alla 30-aastasele kirjanikule.

Tema järgmine teos "The Chinese Violin" ("Hiina viiul") ilmus 2002.

Thieni kolmas teos, romaan "Certainty" ("Kindlus") ilmus 2006. See on tõlgitud 16 keelde. See teos pälvis amazon.ca väljaantava aasta parima Kanada romaani auhinna ja iga-aastase Ovidiuse auhinna ilukirjanduse kategoorias.

Ta on elanud Québecis ja Hollandis, aga viimasel ajal elab Montréalis.

Eesti keelde on tõlgitud tema 2011. aastal ilmunud punaste khmeeride Kambodžast kõnelev romaan "Dogs at the Perimeter", eesti k "Armastatud ja kardetud" (tõlkinud Kätlin Kaldmaa, Pegasus, 2012).


Riikka Pulkkinen

Riikka Pulkkinen (sündinud 8. juulil 1980 Tamperes) on soome kirjanik.

Pegasuse kirjastuses on temalt eesti keeles ilmunud "Piir" (tõlkija Monika Pais; 2009) ja "Tõde" (Jan Kaus; 2011).


Õpitud abitus

Õpitud abitus (inglise keeles learned helplessness) on seisund, milles loom või inimene, kes on pandud ebameeldivasse keskkonda, mida ta oma käitumisega ei saa mõjutada, ei muuda oma käitumist ka siis, kui keskkonnatingimused on muutunud selliseks, kus tal oleks võimalik ebameeldivust vältida. Sealjuures on õpitud abituse kujunemisel olulisem keskkonnatingimuste kontroll, mitte ebameeldivuse määr. Õpitud abituse teooria kohaselt võib kliiniline depressioon tuleneda tajutud kontrolli puudumisest keskkonna üle.

Õpitud abituse vastand on tegevusvõimekus ehk agentsus.


Perejil

Perejil (hispaania keeles Isla de Perejil 'petersellisaar', berberi keeltes Tura 'tühi') on väike asustamata kaljune saar Gibraltari väinas Maroko ranniku lähedal.

Perejil asub Maroko rannikust 250 meetri, Hispaania valduses olevast Ceuta linnast 8 km ja Hispaania mandriosast 13,5 km kaugusel.

Saare mõõtmed on 480×480 m ja pindala 15 ha. Suurim kõrgus on 74 meetrit merepinnast.


Grameen Bank

Grameen Bank (bengali keeles গ্রামীণ বাংক) on 1983. aastal Bangladeshis loodud ettevõte, mis annab vaesunutele tagatiseta väikelaenu.

Ettevõte on 2006. aastal saanud seni ainsa äriettevõttena Nobeli rahuauhinna. Auhinda jagas pangaga panga asutaja Muhammad Yunus.


Elaine Feinstein

Elaine Feinstein (24. oktoober 1930 Lancashire – 23. september 2019) oli juudi päritolu Briti luuletaja, proosakirjanik ja tõlkija.


Troitsk (Moskva)

Troitsk on asula Venemaal Moskva haldusalas, Troitski ringkonna keskus. 2012. aastani kuulus Moskva oblastisse. Asub 37 km Moskva kesklinnast edelas.

Linn liideti 1. juulist 2012 halduslikult Moskvaga.


Juliusz Słowacki

Juliusz Słowacki (4. september 1809 Krzemieniec, Poola kuningriik, Vene keisririik – 3. aprill 1849 Pariis) oli poola romantiline luuletaja ja näitekirjanik.

Słowacki sündis Volõõnias, mis tollal kuulus Vene keisririiki ja tänapäeval Ukrainasse. Tema isa Euzebiusz Słowacki oli aadlik, aga töötas kohalikus lütseumis kirjandusajaloo, retoorika, poeesia ja poola keele professorina. 1811 võttis ta vastu retoorika ja poeesia kateedri juhataja koha Vilniuse ülikoolis, aga suri juba 1814. Poisi kasvatas üles ema Salomea Słowacka, kes oli samuti aadlik, aga tema päritolu on teadmata, teda on peetud nii juudiks kui ka armeenlaseks. 1818. aastal abiellus ema meditsiiniprofessor August Bécuga ja pidas kodus kirjanduslikku salongi.

Słowacki oli viljakas kirjanik. Kuigi ta suri 39-aastaselt, anti tema kogutud teosed välja 17 köites. Tema teoste hulka kuuluvad 25 näidendit ja 253 luuleteost. Ta kirjutas paljudes žanrides: näidendeid, lüürilisi poeeme, kirjanduskriitikat, kirju ja mälestusi, kahe romaani katkendid ja poliitilise pamfleti. Teda peetakse tänapäeva poola näitekirjanduse isaks. Ta oli ka tõlkija. Tema kirju emale loetakse kõige kaunimate kirjade hulka kogu poola kirjanduses. Kuigi ta kirjutas põhiliselt poola keeles, leidub üksikuid teoseid ka prantsuse keeles.

Paljud tema teosed avaldati postuumselt ja sageli meelevaldsete pealkirjade all, sest Słowackil ei olnud tavaks oma teoseid pealkirjastada.

Słowacki teosed on romantilised. Need kasutavad fantastilisi elemente, müstikat ja sümbolismi ning käsitlevad Poola ajalugu, poolalikkuse olemust ja suhteid ülejäänud maailmaga. Słowacki kasutas rikast ja leidlikku sõnavara, sealhulgas palju uudissõnu. Lisaks uutele sõnadele andis ta olemasolevatele sõnadele uusi tähendusi. Paljud tema tegelased kannavad nimesid, mille ta ise leiutas, näiteks Kordian.

Tema tuntumad teosed on näidendid "Balladyna" ja "Kordian". Eesti keeles ilmus 1959. aastal Ain Kaalepi ja Aleksander Kurtna tõlkes Słowacki ajalooline värssdraama "Maria Stuart" (Loomingu Raamatukogu nr 46, Ajalehtede-Ajakirjade Kirjastus).


Gérard de Nerval

Gérard de Nerval [žer'ar dö nerv'al] (pseudonüüm, õieti Gérard Labrunie [labrün'i]; 22. mai 1808 Pariis – 26. jaanuar 1855 Pariis) oli prantsuse romantiline luuletaja, esseist ja tõlkija.

Goethe "Fausti" tõlkimine prantsuse keelde 1828. aastal tõi talle tuntuse tõlkijana.

Tema luulet iseloomustab romantiline deism.

46-aastaselt tegi ta enesetapu.


John Field

John Field (umbes 26. juuli 1782 Dublin, ristiti 5. septembril 1782 – 23. jaanuar 1837 Moskva) oli iiri pianist ja helilooja.

Ta sündis musikaalses peres ja sai alghariduse Dublinis. Varsti kolis tema perekond Londonisse, kus Field õppis Muzio Clementi juures. Temast sai tuntud ja nõutud kontsertpianist.

Koos õpetajaga lahkus ta 1802 Londonist. Nad külastasid Pariisi, Viini ja Peterburi. Venemaa pealinn avaldas Fieldile sellist muljet, et ta otsustas sinna jääda. Clementi lahkus 1803. aasta juunis, aga enne seda organiseeris endale Narvas kõrgepalgalise ametikoha ja jättis siis Fieldi enda asetäitjaks, et see võiks sama suurt tasu oma töö eest vastu võtta. Field käis sageli kontserditurneedel, esinedes aeg-ajalt koos vastasutatud Peterburi filharmooniaga. 1805 käis ta kontserditurneel Baltimaades. 1806 esines ta esimest korda Moskvas. Sama aasta lõpul hakkas Clementi Venemaal Fieldi heliloomingut avaldama ja nähtavasti andis ta Fieldile klaveri tema teoste avaldamise õiguse tasuks. 1807 koliski Field Moskvasse ega külastanud Peterburi enne 1811. aastat, kuid ei loobunud vahepealsel ajal oma korterist Vassili saarel.

1810 abiellus Field prantsuse pianisti Adelaide Percheroniga, kes oli tema endine õpilane. Sellest abielust sündis 1819 poeg Adrien. Lisaks sündis Fieldil 1815 abieluväline poeg Leon Charpentier, kes hiljem kasutas nime Leon Leonov. Mõlemad pojad said muusikuks: Adrien pianistiks ja Leon tenoriks.

Aastatel 1811–1821 elas Field Peterburis. Sellel perioodil oli ta väga viljakas ja sai jõukaks, nii et 1819 oli tal võimalik keelduda Vene keisri õukonnapianisti kohast. Tema elustiil ja käitumine muutusid üsna ekstravagantseks. 1821 andis Field oma abikaasaga Moskvas viimased ühised kontserdid, seejärel jättis Adelaide oma mehe maha, võttis poja kaasa ja alustas soolokarjääri, mis aga osutus edutuks. Field jäi elama Moskvasse, kirjutades ja esitades järjest uut muusikat. Kuid 1823. aastast alates muutus tema kontserditegevus harvemaks.

1820. aastate lõpul haigestus Field jämesoolevähki. 1831. aasta septembris saabus ta Londonisse seda ravima ja talle tehti operatsioon. Field jäi Inglismaale, andes kontserte Londonis ja Manchesteris. 1832. aasta märtsis suri Muzio Clementi ja Field osales tema matustel. Seejärel alustas ta uut kontserdireisi Euroopas, kuid ei saavutanud enam endist edu. See võib olla seotud haigusega, näiteks Napolis oli ta 9 kuud (1834–1835) haiglas. Seal kohtus ta oma metseenidega Venemaalt ja nende mõjul sõitis Venemaale tagasi. Oma viimase kontserdi andis ta 1836. aasta märtsis Moskvas ja suri aasta hiljem samas kopsupõletikku.

Fieldi klaverimängust ja loomingust said mõjutatud mitmed tuntud heliloojad, teiste seas Frédéric Chopin, Johannes Brahms, Robert Schumann ja Franz Liszt. Tänapäeval on ta tuntud kui nokturni looja.


Gustav Mann

Gustav Mann (20. jaanuar 1836 Hannover – 22. juuni 1916 München) oli saksa botaanik.

Aastal 1859 asus ta tööle aednikuna Kew' botaanikaaias. Botaanikaaia direktor William Hooker saatis ta peagi William Balfour Baikie Nigeri jõe ekspeditsiooni liikmena Lääne-Aafrikasse, kust ta saatis botaanikaaiale tuhandeid väärtuslikke taimeeksemplare.

Manni Kameruni mäe uurimisretke kirjeldab Richard Burton oma raamatu "Abeokuta and the Camaroon Mountains" teises osas. Mann ja Burton olid esimesed Kameruni mäe tipu vallutanud eurooplased.

Aastal 1863 abiellus Mann Mary Anne Stovelliga.

Pärast Aafrikast lahkumist suundus ta Indiassse Darjeelingi piirkonda, kus kogus eelkõige sõnajalgtaimi. Aastal 1891 pöördus ta tagasi kodumaale pensionipõlve veetma ja asus elama Münchenisse.

Manni järgi on nime saanud muu hulgas 349 taimeliiki, käpaliste perekond Manniella ja piimalilleliste perekond Manniophyton.

Tema kirjeldatud taksonitele lisatakse autorilühend G.Mann.


Dudley Moore

Dudley Stuart John Moore (19. aprill 1935 London – 27. märts 2002 Plainfield, New Jersey) oli inglise näitleja, koomik ja muusik.


William Hooker

Sir William Jackson Hooker (6. juuli 1785 – 12. august 1865) oli inglise botaanik.

Hookeri esimene uurimisretk oli 1809. aastal tehtud ekspeditsioon Islandile. 1814. aastal kogus ta taimi Prantsusmaal, Šveitsis ja Itaalias.

1820. aastal sai ta Glasgow' ülikooli botaanikaprofessoriks. Muu hulgas aitas ta rajada Glasgow' botaanikaaeda. 1826. aastast oli ta väljaande Curtis's Botanical Magazine toimetaja.

1841. aastal sai temast Kew' botaanikaaia esimene direktor. Pärast William Hookeri surma sai tema järglaseks direktori ametis tema poeg Joseph Dalton Hooker.

William Hookeri kirjeldatud taksonitele lisatakse autorilühend Hook.


Jorma Hynninen

Jorma Kalervo Hynninen (sündinud 3. aprillil 1941 Leppävirtas) on soome ooperilaulja, bariton.

Aastatel 1966–1971 õppis ta Sibeliuse Akadeemias; 1970–1990 töötas Soome Rahvusooperis, 1984. aastast oli ooperi kunstiline juht.

Aastatel 1980–1991 oli ta Joensuu laulufestivali kunstiline juht, 1993–2002 Savonlinnan ooperifestivali kunstiline juht ning 1997–2003 Sibeliuse akadeemia lauluprofessor.

Ta on esinenud rohkem kui 60 ooperirollis, sealhulgas maailma kuulsamatel ooperi- ja kontserdilavadel.

2005. aastal sai ta professori aunimetuse.


Zaraisk

Zaraisk on linn Venemaal Moskva oblastis.

Linn asub 162 km Moskvast kagus. 2010. aastal oli elanike arv 24 648.


Bronnitsõ

Bronnitsõ on linn Venemaal Moskva oblastis.

Linn asub 55 km Moskvast kagus. 2010. aastal oli elanike arv 21 102.


Dedovsk

Dedovsk on linn Venemaal Moskva oblastis.

Linn asub 38 km Moskvast läänes. 2010. aastal oli elanike arv 29 280.


Koonddokument

Koonddokument on raamatupidamiskohustusliku majandusüksuse raamatupidamises üheliigiliste algdokumentide põhjal koostatav dokument.

Koonddokument võib olla ka koguv koonddokument, kus algdokumendid registreeritakse nende koostamise järjekorras ning mis sisaldab iga algdokumendi andmeid. Koonddokument võib aga olla ka rühmitusdokument, näiteks kantakse koonddokumendile rühmitatud transporditeenuse kuludokumentide andmed.


Sextus Pompeius (täpsustus)

Sextus Pompeius, triumvir Gnaeus Pompeius Magnuse vanaisa, 118 eKr Makedoonia asevalitseja Sextus Pompeius, konsul 35 eKr Sextus Pompeius, konsul 14 pKr Sextus Pompeius Collega, konsul 93 eKr Sextus Pompeius Magnus Pius (suri 35 eKr), triumvir Gnaeus Pompeius Magnuse poeg, väejuht, teise triumviraadi vastane Sextus Pompeius Festus (2. sajand pKr), leksikograaf


Junge Union

Junge Union (ametlik nimi Junge Union Deutschlands) – CDU/CSU noorteühendus Saksamaal. See on suurim noorte poliitiline organisatsioon Saksamaal ja Euroopas.


Tallinna logo

Tallinna logo ühendab Tallinnale iseloomuliku linnmüüri gooti stiilis kaare ja minimalistliku vormikeelega.

Logo kujundamisel on silmas peetud eelkõige informatsiooni selget edastamist ning linnavõimu ja -kodaniku vahelisele väärikale suhtlemisele kaasaaitamist.

Tallinna logo kasutamist reguleerib Tallinna logo kasutamise reeglistik.


Sljudjanka

Sljudjanka on linn Venemaal Irkutski oblastis. Asub Irkutskist 131 km kaugusel.

Sljudjanka on asutatud 1899. aastal. Linnaõigused sai 1936. aastal. Suur raudteesõlm.


Potsdami Ülikool

Potsdami Ülikool (saksa keeles Universität Potsdam) on Potsdamis 1991. aastal asutatud ülikool.

2020/2021. õppeaastal õppis seal 22 006 üliõpilast.


Charles Fleischer

Charles Fleischer (sündinud 27. augustil 1950 Washingtonis) on Ameerika Ühendriikide näitleja.


Sean Hayes

Sean Patrick Hayes (sündinud 26. juunil 1970 Chicagos) on Ameerika Ühendriikide näitleja, koomik ja produtsent.

Tema kõige tuntum roll on Jack McFarland NBC komöödiasarjas "Will ja Grace". Selle rolli eest võitis ta Emmy auhinna, American Comedy Awardi ja neli Ekraaninäitlejate Gildi auhinda.

Aastaid varjas ta oma seksuaalset sättumust, aga ühes 2010. aasta intervjuus (The Advocate) tunnistas, et on gei. 2014. aastal abiellus ta Scott Icenogle'iga, kellega oli enne seda juba kaheksa aastat koos elanud.


Domus Dorpatensis

Teaduse ja Kultuuri Sihtasutus Domus Dorpatensis (ladina keeles "Tartu Maja", lühendatult DD Sihtasutus) on valitsusväline Eesti vabaühendus.

DD Sihtasutuse asutasid 2002. aastal Bonni ülikooli professor Anton Axel von Rücker, Columbia ülikooli professor Jenik Radon ja Balti Ehitismälestiste Edendamise Ühingu esimees Nils Hollberg.

2011. aastal nimetati DD Sihtasutus Tartu ja Tartumaa aasta MTÜks. Sihtasutuse asutaja Anton Axel von Rücker on Tartu medali kavaler.

DD Sihtasutuse juhatuse liikmed on Martin A. Noorkõiv (tegevjuht), Triin Mirjam Tark, Reelika Alunurm ja Heiki Tamm.


1947. aasta Euroopa meistrivõistlused Kreeka-Rooma maadluses

Euroopa meistrivõistlused Kreeka-Rooma maadluses 1947 peeti Tšehhoslovakkias Prahas.


Zavjalovo rajoon

Zavjalovo rajoon on 2. järgu haldusüksus Venemaal Udmurtias. Rajoon ümbritseb Iževskit ja piirneb idas Permi kraiga.

Rajooni läbib Iži jõgi.

Zavjalovo rajoon jaguneb 19 külaasunduseks (сельское поселение) ning seal on 127 asulat.

2002. aasta rahvaloenduse andmeil olid 50,7% rajooni elanikest udmurdid, 43,9% venelased ja 3,2% tatarlased. 2010. aasta rahvaloenduse andmeil oli udmurte 42%, venelasi 51% ja tatarlasi 4%.


Eesti NSV TA Termofüüsika ja Elektrofüüsika Instituut

Eesti NSV Teaduste Akadeemia Termofüüsika ja Elektrofüüsika Instituut, (hiljem ka Eesti TA Termofüüsika ja Elektrofüüsika Instituut; lühendina TEFI) oli 1963–93 Eesti (NSV) Teaduste Akadeemia juures tegutsenud instituut, mis tegeles termofüüsika ja elektrofüüsika teadusliku uurimisega.

1993. aastal liideti see instituut Eesti TA Energeetika Instituudiga.


Eesti TA Energeetika Instituut

Eesti Teaduste Akadeemia Energeetika Instituut (ka Eesti NSV TA Energeetika Instituut ja Energeetika Instituut, lühendina EI) oli Eesti Teaduste Akadeemia juures tegutsenud instituut, mis tegeles energeetika teadusliku uurimisega.

1952–63 kandis see nime Eesti NSV TA Energeetika Instituut, 1993–97 Eesti TA Energeetika Instituut ning 1997–2003 oli iseseisev uurimisasutus majandusministeeriumi haldusalas (aastast 2002 TTÜ iseseisev teadus- ja arendusasutus); seejärel lõpetas tegevuse. 1993. aastal liideti EI-ga Eesti NSV TA Termofüüsika ja Elektrofüüsika Instituut (TEFI).


Eesti TA Ökoloogia ja Mereuuringute Instituut

Eesti TA Ökoloogia ja Mereuuringute Instituut (lühendina ÖMI) oli Eesti Teaduste Akadeemia juures aastateel 1990–1992 tegutsenud instituut, mis tegeles ökoloogia ja mereuuringutega.

Instituudi eelkäija oli Läänemere Kalamajanduse Teadusliku Uurimise Instituudi Tallinna osakond.

1992. aastal jagati instituut Eesti TA Ökoloogia Instituudiks (ÖI) ja Eesti Mereinstituudiks, mis jäi Eesti Teaduste Akadeemia ja Keskkonnaministeeriumi ühisalluvusse.


Tallinna Balletikool

Tallinna Balletikool oli balleti õpetamisega tegelev kutseõppeasutus Tallinnas.

Kool asutati 1946. aastal Estonia teatri juures tegutsenud balletistuudio baasil Eesti Riikliku Koreograafilise Kooli nime all; seda nime kandis aastani 1959. Pärast seda kandis kool aastani 1992 nime Tallinna Koreograafiakool. Praegust nime kannab kool 1992. aastast.

Kool asub aadressil Toom-Kooli tänav 11.

Tallinna Balletikool lõpetas tegevuse 2022. aasta kevadel. 1. septembril 2022 algas õppetöö Tallinna Muusikakeskkooli, Georg Otsa nimelise Tallinna Muusikakooli ja Tallinna Balletikooli baasil rajatud Tallinna Muusika- ja Balletikoolis, mis asub aadressil Pärnu maantee 59.


Arthur Singer

Arthur B. Singer (4. detsember 1917 – 7. aprill 1990) oli Ameerika Ühendriikide naturalist ja kunstnik, Ameerika kuulsamaid looduskunstnikke.

Ta illustreeris üle 20 raamatu ja määraja, palju muid trükiseid ja postmarke ning tegi arvukalt õlimaale ja akvarelle.


Leivud

Leivud ehk Leivu maarahvas ehk "Koiva maarahvas" on eestlaste hääbunud rahvakild Lätis Koiva (läti Gauja) piirkonnas Eesti piiri äärsel alal, kes on tänapäevaks lätistunud.

Esimesed teated leivu murrakust ja selle kõnelejatest pärinevad 18. sajandist August Wilhelm Hupeli teosest "Topographische Nachrichten von Lief- und Ehstland".

1782. aastal oli leivusid mõni tuhat inimest, 1849. aastal 2600, 1868. aastal veidi üle 2000, 1911. aastal 116, 1935. aastal 131 leivu murde kõnelejat või sellest arusaajat.

Leivusid ja nende keelt uurisid soomlane Anders Johan Sjögren, Ferdinand Johann Wiedemann ja soomlane Heikki Ojansuu.


Hulgulind

Hulgulind on lind, kes pesitsusvälisel ajal ebasoodsate keskkonnatingimuste korral rändab soodsamasse paika, tegemata pikki regulaarseid rändeid.

Eestis on hulgulinnud nt tihased, enamik rähnilisi, tihaslased ja vareslased.


Riia Jakobi eesti kogudus

Riia Jakobi eesti kogudus oli Venemaa Evangeeliumi Luteriusu Kiriku Peakonsistooriumi Liivimaa konsistooriumipiirkonnas, Riia linnas asunud Riia Jakobi kirikus tegutsenud luterlik kirikukogudus.

Riia eesti kogudust on mainitud ajalooürikutes 1777. aastal, kuid kuni 1870. aastani tegutses kogudus koos Riia Jakobi kiriku saksa, rootsi ja soome kogudustega, seejärel aga kogudus iseseisvus.


Euroopa ruumilise planeerimise vaatlusvõrgustik

Euroopa ruumilise planeerimise vaatlusvõrgustik (inglise European Spatial Planning Observation Network ehk lühendatult ESPON) on Euroopa Komisjoni poolt 1999. aastal loodud rakenduslik uurimisprogramm, mille eesmärk on toetada territoriaalse arengu poliitika väljakujundamist Euroopas. Selleks kogutakse programmi raames laiaulatuslikke ja süstemaatilisi andmeid erinevate majanduslike, sotsiaalsete ja keskkonnaalaste aspektidega seotud territoriaalsete suundumuste kohta, et teha kindlaks piirkondade, linnade ja suuremate alade potentsiaal ning nende ees seisvad majanduslikud väljakutsed .


Van 't Hoffi seadus

kus \Pi on osmootne rõhk, c molaarne kontsentratsioon, R universaalne gaasikonstant ja T absoluutne temperatuur.

Seadus on nime saanud hollandi keemiku Jacobus Henricus van 't Hoffi järgi.


Uusparempoolsus

Uusparempoolsus

Kui 1968. aastal hakkasid vasakpoolsete väljaastumised läbi kukkuma ja vaibuma, alustasid noored intellektuaalid uute alternatiivide otsimist – nii sai aluse uusparempoolsete liikumine. Neil pole ühtset keskust – ollakse koondunud erinevatesse klubidesse ja väljaannetesse. Kõige vanem prantsuse uusparempoolsete rühmadest on 1968. aastal tekkinud "Euroopa tsivilisatsiooni uurimise grupp". Enamus uusparempoolsete ettevõtmisi on seotud kirjaniku Alain de Benoist' nimega.

Kultuur on uusparempoolsete jaoks kunstilis-kujunduslike, praktiliste teadmiste, filosoofiliste ja kõlbeliste väärtuste kogum, mis moodustab kultuuritraditsiooni. See tähendab ka omakorda järkjärgulist eemaldumist loodusest. Kuna inimesele peab olema kultuur loodusest esmasem, on ajalugu tähtsam bioloogiast. Benoist ei väsi kordamast: inimene on ajalooline olevus, kelle ajaloolisus on pandud paika tema kultuuri poolt, kultuur ise evolutsioneerub pidevalt.

Uusparempoolsete põhiseisukohtadeks võib eelkõige pidada radikaalsete ühiskondlike ümberkorralduste eitamist (eriti ollakse revolutsiooni vastu). Teiseks peavad nad majanduselus tähtsaks vaba konkurentsi - riik sekkugu majandusse võimalikult vähe. Kolmandaks arvavad nad, et inimesed on oma intellektuaalsete võimete poolest erinevad ja seda juba pärilikult. Neljandaks tuleb uute väärtuste otsingul pöörduda puritanismi, kristluse või Antiik-Kreeka poole. Inimkonna päästjaiks kuulutatakse Sokratest või Kristust. Välispoliitikas peab toetama sõjalise üleoleku ja jõu ideoloogiat.


DARPA

The Defense Advanced Research Projects Agency (DARPA) on Ameerika Ühendriikide Kaitseministeeriumi alluvuses olev agentuur, mille ülesandeks on teadus- ja arendustegevus uute militaartehnoloogiate väljatöötamine Ühendriikide relvajõudude tarbeks.

Agentuur loodi 7. veebruaril 1958 president Dwight D. Eisenhoweri käsul pärast seda, kui Nõukogude Liidul õnnestus orbiidile saata Sputnik 1. Asutuse algne nimi oli Advanced Research Projects Agency (ARPA).

Briti ajaleht The Economist on DARPA-t nimetanud agentuuriks, "mis kujundas tänapäevase maailma", viidates et agentuuri panus on olnud oluline nt ilmasateliitide, GPS-i, droonide, vargtehnoloogia, personaalarvutite, interneti loomisel. DARPA edu on innustanud ka mitmeid teisi riike looma samalaadseid teadusasutusi.

15. märtsist 2021 on agentuuri direktoriks geoloog Stefanie Tompkins.


Kesk-Soome Keskhaigla

Kesk-Soome Keskhaigla on Kesk-Soome tervishoiupiirkonda kuuluv keskhaigla Jyväskyläs. Haigla asub kahe kilomeetri kaugusel kesklinnast. Haigla valmis 1954. aastal ja seal oli 375 voodikohta ja üle 300 töötaja. Haiglat laiendati ja renoveeriti põhjalikult aastatel 1982-2002. Haiglas on ka haiglamuuseum.


Hyvinkää haigla

Hyvinkää Regionaalhaigla ehitati aastal 1975 ja nimetati ümber Hyvinkää haiglaks HUSi asutamisega aastal 2000. Enne seda oli haigla osa Uusimaa tervishoiupiirkonnast, kuhu kuulusid kõik endised Uusimaa lääni omavalitsused, välja arvatud Artjärvi, Helsingi, Myrskylä, Orimattila, Pukkila ja Ruotsinpyhtää.

Hyvinkää haiglat läbivad mitmed kohalikud ja piirkondlikud bussiliinid.


Meilahti haigla

Meilahti haigla on haigla Helsingis Meilahtis. Haigla on suurim haigla Soomes ja kuulub Helsingi Ülikooli Keskhaigla koosseisu.

Haiglal on helikopteri maandumisplats ICAO koodiga EFHY.


Kalju Ojaste (laskesuusataja)

Kalju Ojaste (sündinud 8. detsembril 1961 Otepääl) on eesti treener ja endine laskesuusataja.

Ta on lõpetanud 1980. aastal Otepää Keskkooli.

Ta on esindanud Eestit Albertville'i (10 km 59., 20 km 37. ja teatesõidus 11. koht), Lillehammeri (20 km 69. ja teatesõidus 13. koht) ja Nagano olümpiamängudel (20 km 44. ja teatesõidus 13. koht). Naganos kandis ta Eesti lippu.

1992. aasta laskesuusatamise maailmameistrivõistlustel Novosibirskis võitis ta koos Aivo Udrase, Urmas Kaldvee ja Hillar Zahknaga meeskondliku pronksmedali.

Triin Ojaste on Kalju Ojaste tütar.


Turu Ülikooli Keskhaigla

Turu Ülikooli Keskhaigla (soome keeles Turun yliopistollinen keskussairaala, lühend TYKS, rootsi keeles Åbo universitetscentralsjukhus, lühend ÅUCS) on haigla Soomes Turu linnas.

Haigla on asutatud 1756. aastal ja see on Kopenhaageni Rigshospitaleti järel vanuselt teine haigla Põhjamaades.

Haigla toimib Edela-Soome keskhaiglana. Haigla asub Turu kesklinna lähedal. Haiglal on osakonnad Raisios ja Paimios.

Haigla on olnud seotud Turu Ülikooliga alates 1958. aastast ja seda kasutatakse meditsiiniteaduskonna üliõpilaste õppebaasina. Igal aastal on selles haiglas praktikal umbes 1500 arstiteadus- ja õendustudengit.

Haiglas töötab 3993 inimest.


Seinäjoki Keskhaigla

Seinäjoki Keskhaigla (soome keeles Seinäjoen keskussairaala, lühend SEKS) on Lõuna-Pohjanmaa tervishoiupiirkonda kuuluv haigla Soomes, Seinäjokil.

Haiglas on 545 voodikohta. Haiglahoone on ehitatud 1970. aastatel. Haiglal on ka helikopterite maandumisplats (ICAO: EFHS).


Vladimir Krutov

Vladimir Krutov (1. juuni 1960 Moskva – 6. juuni 2012 Moskva) oli vene jäähokimängija.

Ta tuli Nõukogude Liidu koondises mängides jäähoki olümpiavõitjaks 1984. aastal Sarajevos ja 1988. aastal Calgarys ning sai hõbemedali 1980. aastal Lake Placidis. Aastatel 1981, 1982, 1983, 1986, 1989 ja 1990 kuulus ta maailmameistriks tulnud meeskonda; 1987 sai MM-ilt hõbe- ja 1985 pronksmedali.

Ta moodustas koos Igor Larionovi ja Sergei Makaroviga kuulsa ründekolmiku.

Krutov mängis aastatel 1978–1989 Moskva AKSK-s.


Wookieepedia

Wookieepedia ehk Star Warsi Wiki on veebientsüklopeedia, mis sisaldab teavet "Star Warsi" väljamõeldud universumist ja üheteistkümneosalisest filmisaagast.


Hamlet (tegelane)

Hamlet on Shakespeare'i näidendi "Hamlet" peategelane.

Hamlet on surnud Taani kuninga Hamleti poeg, prints, kelle asemel päris trooni aga tema onu Claudius, kes abiellus ta ema Gertrude'iga. Näidendi alguses teatab surnud isa vaim Hamletile, et vend tappis ta, ning vannutab Hamletit enda eest kätte maksma. Näidendi vältel püüab Hamlet leida selleks teed, Claudius aga kõrvaldada Hamletit, mis viib nende mõlema ja veel mitme tegelase surmani.

Teised kriitikud on aga tõlgendanud Hamletit inimesena, kellel lasub kohus, mida ta teab ja õigeks peab, kuid ei taha täita. Selle vaatenurga kohaselt annavad Hamleti püüded leida rahuldavat kinnitust Claudiuse süüs ja tema võimetus võimaluse avanedes tegutseda tunnistust sellest soovimatusest, mistõttu Hamlet ka sõitleb end võimetuse pärast ülesanne täita. Pärast stseeni, kus Hamlet näeb näidendis esitatavas näidendis esinevat näitlejat, täheldab ta, et näitleja oli loost pisarateni liigutatud, ning võrdleb seda paatost omaenda olukorra kontekstis vanakreeka tegelaskuju Hecubaga.

Hamleti nimi tuleneb Saxo Grammaticuse 13. sajandil kirjutatud "Taani kroonikast", kus esines Amleth. Saxo Grammaticuse teose alusel kirjutas prantsuse renessansskirjanik François de Belleforest teose "L'histoire tragique d'Hamlet" (ilmus seitsmeköitelises "Traagiliste lugude" kogumikus 1566–1583), mille inglise tõlkes oli nimekuju Hamblet. Oletatavasti pärines Amlethi lugu vanapõhja või Islandi luulest mitu sajandit enne Saxot.


Kirikumõis

Kirikumõis oli piirkonnakirikule kuulunud maavaldus. Igas kihelkonnas oli oma kirikumõis. See paiknes kiriku lähedal. Kitsamas mõttes on kirikumõis kiriku maavalduse hoonestatud keskus koos kiriku ja pastoraadiga.

Kirikumõisas elas ja seda pidas kohaliku kiriku pastor ning mõisas asusid ka kiriku kontoriruumid. Kirikumõis tagas pastori sissetuleku.

Kirikumõisa hooned ei olnud tavaliselt nii esinduslikult välja ehitatud kui rüütlimõisa omad.